Satanisti podneli sedam tužbi, traže ista prava kao hrišćani - Sputnjik Srbija\n23:43 21 Jun 2021\n20:30 23.03.2021 Preuzmite kraći link\nSatanski hram, ateistička zajednica sa oko 300.000 sledbenika, vodi pravnu bitku širom SAD-a za verske slobode, kako bi postali ravnopravni sa hrišćanima, saopštio je Hram.\nHram koji propoveda empatiju istovremeno sa slobodom vređanja ukoliko to zahteva borba za pravdu, podneo je sedam tužbi u različitim saveznim američkim državama osporavajući koncept verske slobode i njene osnovne karakteristike, zahtevajući jednak tretman sa hrišćanskim zajednicama.\n„Ljudi se nasmeju kada nas vide kako se borimo da postavimo spomenik Sotoni na istim osnovama kao i spomenik u čast Deset zapovesti, ali i ako uspemo ili ne uspemo, podjednako je važno“, rekao je Lusijen Grivs, koji je 2013. osnovao Hram, preneo je Blumberg.\nOn je rekao da je njihov cilj jednostavan i u duhu Amerike.\n„Ne možete da date prednost određenom verskom gledištu i da kažete da smo nacija koja poštuje verske slobode. Verska sloboda ne treba da se odnosi na jedno stanovište“, rekao je Grivs.\nU svojoj najnovijoj tužbi, u Teksasu, Satanski hram nastoji da se neka pravila o abortusu smatraju neustavnim kada se primenjuju na pristalice Hrama. Insistira se da neka pravila nisu u skladu sa njihovim verovanjima.\nSatanski hram se nada da će u saveznoj državi Arizoni oživeti tužbu koja traži pravo na molitvu na početku zasedanja Gradskog veća, dok u slučaju iz Bostona Hram ističe da su muslimani i Jevreji bili previše zastupljeni u molitvama na sastancima Gradskog veća zbog kojih su, za razliku od ateista, bliskiji članovima Veća.\nU Minesoti tužbom pokušavaju da dobiju mogućnost da postave statuu za koju kažu da je satanska ali sa ukusom.\nOva zajednica je u Arkanzasu uključena u parnicu sekularista koji žele da uklone granitni spomenik u čast Deset zapovesti sa obrazloženjem da navodno krši Prvi amandman favorizujući jednu religiju nad ostalima. Pod istim uslovima, Satanski hram želi da postavi statuu jarca sa anđeoskim krilima Bafometa, kako bi pored hrišćanskog spomenika stajao podsetnik na ljude ubijene u pravom lovu na veštice.\nDržavne vlasti su međutim okarakterisale pristalice Satanskog hrama kao trolove, a u sudskom spisu takođe se citira suparnik Satanističkog hrama, Crkva sotone, koja za poklonike Hrama navodi da nemaju prava verska uverenja i da satanizam stavljaju na loš glas, prenosi Sputnjik internešenal.


Socijalno-ekonomski savet pozitivno je ocenio Nacrt budžeta za 2019. godinu, kao i nacrte više zakonskih predloga.\nMeđui njima je i Nacrt izmena i dopuna Zakona o socijalnoj zastiti.\nNa konferenciji za novinare posle sednice Socijalno-ekonomskog saveta Miloš Nenezić, predsednik Unije poslodavaca Srbije, rekao je da je SES podržao zahtev Prištini da ukine odluku o povećanju carina na robu iz srbije, a ministar za rad, zapošljavanje, boračka i socijalna pitanja Zoran Ðorđević rekao je da je iz budžeta Ministarstva odvojeno dodatnih 30 miliona dinara za unapređenje rada SES-a.\nÐorđević je rekao i da je Ministarstvo prihvatilo inicijativu socijalno-ekonomskih partnera za izradu zakona o osiguranju u slučaju povreda na radu radi nakande stete, kao i inicijativu o izmeni i dopuni Pravilika o profesionalnim bolestima, a u obe radne grupe će biti uključeni socijalno-ekonomski partneri.\nGeneralna primedba UGS "Nezavisnost" je neujednačno povećanje plata u javnom sektoru, koje se kreće od sedam do 12 odsto, rekao je Milanović, a Ðorđević je taj raspon potvrdio, te ponovio da se uvođenje platnih razreda odlaže za godinu dana.\nProsečna plata 52.372 dinara


U Beogradu otvoren jedan od najsavremenijih tehnoloških kampusa – Lepe vesti ONLINE\nLepe vesti za Beograd i Srbiju. Kompanija NCR otvorila je na 30.000 kvadrata najsavremeniji tehnološki kampus vredan 100 miliona dolara.\nJedan od najsavremenijih tehnoloških kampusa u ovom delu Evrope otvoren je u bloku 42 na Novom Beogradu. Kompanija NCR je u objekat od 30.000 kvadrata uložila 100 miliona dolara. Nova zgrada je otvorena na desetogodišnjicu poslovanja ove kompanije u Srbiji i predstavlja najveći NCR tehnološki kampus u Evropi koji će okupiti više od 5.000 stručnjaka različitih profila – inženjera, ekonomista, pravnika, filologa, analitičara, stručnjaka za marketing i komunikacije.\nO planovima ove kompanije za Beograd govori i činjenica da je trenutno otvoreno preko 600 novih pozicija.\nPored hub-ova koji su namenjeni za druženje, opuštanje, ali i kao mesto za rad, zaposlenima je na raspolaganju i kafe na 7. spratu, kao i krovna terasa sa koje se pruža pogled na grad na sve četiri strane sveta, piše Netokracija.\nTehnološki kampus NCR


SKANDALOZNA IZJAVA Terzić: Nikada ne bih doveo gej fudbalera u Zvezdu\nGeneralni direktor Crvene zvezde Zvezdan Terzić govorio je o predstojećem prelaznom roku crveno-belih, ali je i na neprikladan način komentarisao kako klub iz Ljutice Bogdana bira pojačanja.\n- Ne bih nikada doveo gej fudbalera u Crvenu zvezdu. Ipak smo mi vaspitavani u partijarhalnom, tradicionalnom i pravoslavnom duhu i taj igrač se ne bi dobro osećao u Zvezdinoj svlačionici - rekao je Terzić u intervju za SOS kanal i podigao prašinu.\nPosle ove skandalozne i diskriminišuće izjave Terzić je nastavio da priča o potencijalnim pojačanjima, ali i ambicijama u Ligi Evrope.\n- Učiniću sve što od mene traže navijači ako Zvezda bude u finalu Lige Evrope. Možda čak i ofarbam kosu u boj esrpske zastave, kao što je to učinio onaj Francuz kada je Monpelje bio prvak Francuske.\nDotakao se i sjajnog učinka Aleksandra Pešića u prvenstvu i Evropi.\n- Pešić ima od mene 2.000 evra za svaki gol i asistenciju i zato ne treba da vas čudi što je toliko nesebičan - zaključio je Terzić.\n"Učiniću sve da ga VRATIM U ZVEZDU!" Crveno-beli našli rešenje u napadu, Terzić: Šilja je profil igrača kakav nam treba


Istaknuo je činjenicu da se stranački pregovori ne bi ni vodili da nije bilo partnera iz Evropske unije i američke administracije\n– U svim modelima očuvali smo konstitutivnost naroda, odnosno osnove Daytonskog sporazuma, a ukoliko za potrebe Izbornog zakona treba napraviti ograničene izmjene u Ustavu, spremni smo to uraditi. Još uvijek imam izražen optimizam prema ovom procesu, bez obzira na to što u to još malo tko vjeruje – kazao je Čović.\nČović je kazao kako je cilj s partnerima, odnosno američkom administracijom i Evropskom unijom, intenzivno raditi na očuvanju Bosne i Hercegovine. Smatra da je država u političkom, ekonomskom i sigurnosnom smislu izloženija nego ikada, a da izlaz iz toga može biti samo euroatlantski put.\nIstaknuo je činjenicu da se stranački pregovori ne bi ni vodili da nije bilo partnera iz Evropske unije i američke administracije.\n– Taktika gospodina Izetbegovića i SDA je već godinu i pol dana bila izbjeći razgovor, izbjeći dogovor i zadržati status quo – zaključio je predsjednik HNS-a.


Tanjug 10. avgusta 2018. 09:46\nBEOGRAD – Grad Beograd je u saradnji sa Sportsko-rekreacionim centrom „Tašmajdan“ omogućio besplatno korišćenje bazena ustanovama socijalne zaštite u Zvečanskoj, Prihvatilištu za decu i Sigurnoj kući.\nKorisnici domova za decu bez roditeljskog staranja i Prihvatilišta za decu i mlade, kao i deca koja su zbrinuta u Sigurnoj kući u pratnji i pod kontrolom stručnih radnika ovih ustanova dolaziće na bazen i koristiće unapred dogovorene termine.\nPomoćnik gradonačelnika Aleksandar Marković, na čiju je inicijativu to dogovoreno, podseća da su korisnici Zvečanske, Prihvatilišta za decu i Sigurne kuće najmlađi sugrađani koji su prošli kroz izuzetno teške životne okolnosti.\n„Kao ljudi koji vode ovaj grad, naša dužnost je da im pomognemo na sve moguće načine. Zahvaljujem Sekretarijatu za socijalnu zaštitu i Sportsko-rekreativnom centru ‘Tašmajdan’ što su imali sluha i odazvali se ovoj inicijativi. Siguran sam da se na ovome neće stati i da će Grad Beograd i u budućnosti nastaviti sa dobrom praksom socijalno odgovorne politike“, rekao je on.\nSekretarka za socijlanu zaštitu Nataša Stanisavljević podsetila je da je reč o ustanovama od posebnog značaja za Grad Beograd jer se u njima zbrinjavaju deca i mladi koji su žrtve nasilja, zlostavljanja i zanemarivanja, žrtve trgovine ljudima, deca ulice i deca bez roditeljskog staranja.\n„To su deca kojima je naša pomoć najpotrebnija i za koju uvek moramo biti tu, da im pokažemo da nisu sami, da ima ko da ih zaštiti, da im pruži podršku. Ovom akcijom želeli smo da obradujemo decu i mlade, da im omogućimo da se zabave, igraju, plivaju i druže na bazenima, ali i da koliko-toliko uživaju u detinjstvu kao i njihovi vršnjaci“, rekla je ona, navodi se u saopštenju Sekretarijata za informisanje.


Britanskim špijunima će biti preko potrebna veštačka inteligencija : Južne vesti\n13:43, 29. 4. 2020.\nBritanski špijuni će morati da koriste veštačku inteligenciju da bi se izborili sa širokim dijapazonom pretnji, tvrdi izveštaj iz obaveštajnog sveta.\nVrlo je verovatno da će neprijatelji koristiti tehnologiju za napade u sajber-svetu i na politički sistem, a veštačka inteligencija će biti neophodna da ih otkrije i spreči.\nAli veštačka inteligencija ne može da predvidi ko bi mogao da učestvuje u teškom kriminalu kao što je terorizam - i neće moći da zameni ljudski sud, dodaje se.\nKineski ribolovci „pecaju“ špijunske podmornice\nIzveštaj je zasnovan na do sada neviđenom pristupu britanskoj obaveštajnoj zajednici.\nInstitut kraljevskih ujedinjenih službi (RUSI) takođe tvrdi da bi upotreba veštačke inteligencije mogla da dovede do nove potrebe za zaštitom privatnosti i ljudskih prava, što će zahtevati nove propise.\nNeprijatelji Velike Britanije „nesumnjivo će želeti da koriste veštačku inteligenciju kako bi napali Veliku Britaniju", kaže RUSI u izveštaju - a to bi moglo da važi ne samo za države, već i za kriminalce.\nBuduće pretnje mogle bi da uključuju upotrebu veštačke inteligencije za pravljenje dip fejkova - kada kompjuter može da nauči da generiše uverljive lažne video snimke stvarnih osoba - kako bi se manipulisalo javnim mnjenjem i izborima.\nMogla bi da se koristi i za mutiranje malvera za sajber-napade, što bi otežalo normalnim sistemima da ih otkriju - ili čak za preusmeravanje dronova i njihovo upotrebljavanje za napade.\nU ovim slučajevima, veštačka inteligencija će morati da se koristi u svrhu kontrašpijunaže protiv same veštačke inteligencije, kaže se u izveštaju.\n„Uvođenje veštačke inteligencije nije važno samo kao pomoć obaveštajnim agencijama da izađu na kraj sa tehnološkim izazovima pretrpanosti informacijama.\nVrlo je verovatno da će zlonamerni akteri koristiti veštačku inteligenciju za napad na Veliku Britaniju na brojne načine i obaveštajna zajednica će morati da razvije nove odbrambene mere zasnovane na veštačkoj inteligenciji", tvrdi Aleksander Babuta, jedan od autora.\nNezavisni izveštaj koji je naručila britanska bezbednosna služba GCHQ imao je pristup većem delu obaveštajne zajednice u zemlji.\nSve tri britanske obaveštajne agencije su za budućnost dale prioritet upotrebi tehnologije i podataka - a novi šef MI5, Ken Makalum, koji preuzima dužnost ove nedelje, izjavio je da će jedan od njegovih prioriteta biti veća upotreba tehnologije, uključujući mašinsko učenje.\nČesto citirana fikcionalna referenca je film Manjinski izveštaj u kom se tehnologija koristi da se predvide oni na putu da počine zločin pre nego što to učine.\nAli u izveštaju se tvrdi da je u stvarnosti malo verovatno da će ovo biti održivo u situacijama nacionalne bezbednosti iz stvarnog života.\nČinovi kao što je terorizam suviše su retki da bi pružili dovoljno velike istorijske setove podataka u kojima bi se tražili obrasci. Oni se dešavaju mnogo ređe od drugih kriminalnih činova, kao što je, na primer, provala.\nČak i u okviru tog seta podataka, pozadine i ideologije počinilaca toliko su različite da je teško izgraditi model profila teroriste. Ima previše promenljivih da bi se napravilo direktno predviđanje, kad su novi događaji potencijalno radikalno drugačiji od prethodnih, tvrdi se u izveštaju.\nBilo kakvo profilisanje može biti i diskriminatorsko i da dovede do brige za kršenje ljudskih prava.\nU praksi, u oblastima kao što je kontra-terorizam, u izveštaju se tvrdi da će „proširena" - umesto veštačke - inteligencija postati norma - kada tehnologija pomaže analizatorima od krvi i mesa da proseju i izdvoje bitno iz sve veće količine podataka, omogućivši ljudima da donose vlastite sudove.\nPostaće od ključne važnosti omogućiti ljudskim akterima da ostanu odgovorni za odluke a da veštačka inteligencija ne služi kao „crna kutija" u kojoj ljudi ne razumeju na osnovu čega se donose odluke, kaže se u izveštaju.\nAutori takođe s podozrenjem gledaju na halabuku podignutu oko veštačke inteligencije i na tvrdnje da će ona uskoro postati transformativna.\nUmesto toga, oni smatraju da ćemo doživeti postepeno proširenje postojećih procesa umesto nagli dolazak novih futurističkih mogućnosti.\nOni veruju da je Velika Britanija u snažnoj poziciji da preuzme vođstvo na globalnom planu, sa koncentracijom sposobnosti u GCHQ - i još i šire u privatnom sektoru i u telima kao što je Institut Alana Tjuringa i Centru za etiku i inovaciju podataka.\nTo poseduje potencijal da omogući Velikoj Britaniji da se pozicionira na vodećem mestu po upotrebi veštačke inteligencije, ali u okviru jasnih etičkih okvira, kažu oni.\nPrimena veštačke inteligencije u obaveštajnim krugovima možda će zahtevati nove propise kako bi se osiguralo da postoje bezbednosne kočnice i da je bilo kakvo zadiranje u privatnost neophodno i proporcionalno, stoji u izveštaju.\nJedno od trnovitih pravnih i etičkih pitanja za špijunske agencije, naročito posle otkrića Edvarda Snoudena, jeste koliko je opravdano sakupljati velike količine podataka od običnih ljudi da bi se oni prosejavali i analizirali u potrazi za osobama koje bi mogle da učestvuju u terorizmu ili nekoj drugoj kriminalnoj aktivnosti.\nA tu je i srodno pitanje koliko daleko privatnost sme da se naruši kad se mašinski sakupljaju i analiziraju podaci za razliku od toga kad to radi čovek.\nZagovornici privatnosti plaše se da će veštačka inteligencija zahtevati sakupljanje i analiziranje mnogo većih količina podataka od običnih ljudi, kako bi razumeli i tražili obrasce, a koji stvaraju novi stepen intruzije.\nAutori izveštaja veruju da će biti potrebno uvođenje novih pravila.\nAli sveukupno gledano, oni kažu da će biti važno da se ne postane opsednut potencijalnim negativnim stranama upotrebe tehnologije.\n„Postoji rizik od gušenja inovacija ukoliko dođe do prevelike opsednutosti hipotetički najgorim ishodima i spekulacijama o nekakvoj distopijskoj budućoj mreži nadzora zasnovanoj na veštačkoj inteligenciji", tvrdi Babuta.\n„Legitimne etičke dileme biće skrajnute ukoliko se ne usredsredimo na verovatnu i realističnu upotrebu veštačke inteligencije na kratke i srednje staze."\nMeđutim, autori smatraju da će veštačka inteligencija biti samo od „ograničene vrednosti" u „prediktivnoj obaveštajnoj aktivnosti" u oblastima kao što je kontra-terorizam.


Delegacija EU u BiH o napadu na pripadnice LGBTIQ zajednice - IlijasNet\nIlijasNet/BiH/Delegacija EU u BiH o napadu na pripadnice LGBTIQ zajednice *Arhiva\nDelegacija EU u BiH o napadu na pripadnice LGBTIQ zajednice *Arhiva\n“Pozdravljamo nedavnu najavu da će se prva ikada LGBTIQ Povorka ponosa održati u Sarajevu u septembru 2019. godine. Nažalost, primijetili smo da je pomenuta najava izazvala niz negativnih reakcija u javnoj sferi, uključujući i ključne javne i političke ličnosti. Takve reakcije doprinose okruženju pogodnom za neprijateljski odnos prema pripadnicima LGBTIQ zajednice, što nedavni napad i potvrđuje”, navode iz Delegacije Evropske unije i Ureda specijalnog predstavnika EU u Bosni i Hercegovini.\nŽelimo podsjetiti vlasti, navode, na njihove pozitivne obaveze da promovišu društvo bez diskriminacije i da štite prava građana na slobodu okupljanja i slobodu izražavanja kao što je navedeno u odluci Ustavnog suda BiH od decembra 2018. u vezi sa Merlinka festivalom 2014. godine i nemogućnošću vlasti da osiguraju bezbjednost svih učesnika.\n“Ove vrijednosti su ključni elementi funkcionalne demokratije i od suštinskog su značaja za napredak Bosne i Hercegovine na putu ka EU”.


Šta je računarstvo u oblaku? - Uridium\nŠta je računarstvo u oblaku?\nWikipedia definiše računarstvo u oblaku kao „upotreba i pristup računarskim resursima koji se nalaze na više servera putem digitalne mreže (WAN, internet preko WWW,…)“\nAli…šta to zapravo znači?\nNajlakši način da ne samo razumete šta je računarstvo u oblaku već i da dobijete uvid zašto ovaj servis postaje sve popularniji je da uporedite evoluciju javnih servisa. Na primer, pogledajmo evoluciju električne energije.\nU industrijskom dobu, fabrike su morale da proizvode svoju energiju da bi pokretale mašine koje proizvode robu koju su proizvodile. Bilo da je u pitanju tekstil ili su u pitanju šine, upotreba mašina davala je ovim kompanijama ogromnu kompetetivnu prednost proizvodeći više robe sa manje radnika za kreće vreme. Tokom mnogo godina proizvodnja energije je bila veoma važna za uspeh kompanije koliko i veštine radnika i kvalitet njihovih proizvoda.\nNažalos t, ovo je stavljalo fabrike u DVA obimna posla: posao proizvodnje robe i posao proizvodnje energije. Onda su Tomas Edison i Nikola Tesla predstavili koncept isporuke energije (struje) kada su razvili komercijalnu zamenu za gasno osvetljenje i grejanje koristeći centralizovano generisanu i distribuiranu električnu struju. Ostalo je istorija.\nKoncept električne struje koja se generiše u elektranama i isporučuje fabrikama je postao popularan za vrlo kratko vreme. Ovo je značilo da proizvođači ne moraju više da budu u poslu proizvodnje sopstvene energije. Zapravo, u vrlo kratkom vremenskom periodu, postala je konkurentna prednost za fabrike da iskoriste opciju nižih troškova koja se nudila od strane proizvođača struje. Skoro preko noći, hiljade parnih mašina i električnih generatora su postali zastareli, ostavljeni i napušteni da trunu pored fabrika za koje su proizvodili energiju.\nOno što je omogućilo ovakav razvoj događaja bila je serija izuma i naučnih otkrića – ali ono što je pokrenulo potražnju je bila čista ekonomija. Uslužne kompanije su bile u stanje da iskoriste ekonomiju obima kojoj jedna fabrika jednostavno nije mogla da parira ni po obimu ni po ceni. U stvari, cena energije je pala tako značajno da je vrlo brzo postala pristupačna ne samo fabrikama nego i svakom domaćinstvu.\nDanas se nalazimo u sličnoj transformaciji koja prati sličan kurs. Jedina razlika je da umesto jeftine i obilne električne energije, napredak u tehnologiji i internet snižavaju troškove računarske snage. Sa računarstvom u oblaku kompanija može da plati „računarsku snagu“ kao servis bez visokih troškova instaliranja, čuvanja i održavanja sistema.\nKako stvari stoje, vi verovatno već koristite prednosti računarstva u oblaku na neki način a da toga niste ni svesni. Ispod navodimo samo neke od mnogobrojnih aplikacija u oblaku koje se često nazivaju i softver kao usluga:\nGmail, Outlook.com (Hotmail) ili neki drugi besplatan email nalog\nSve sa Google-a (pretraga, mape, dokumenti i sl.)\nAko razmislite, skoro svaka aplikacija koju danas koristite može biti (ili već jeste) smeštena „u oblak“ i na taj način joj možete pristupiti i platiti za njeno korišćenje za mesečnu naknadu. Ne kupujete i ne instalirate softver već mu pristupate putem internet browser-a.\nŠta je sa Office-om 365 i Google Apps?\nOffice 365 i Google Apps su savršeni primeri računarstva u oblaku i nadolazećeg trenda; za prihvatljivu mesečnu cenu dobijate pun pristup i korišćenje Office aplikacijama koje su koštale nekoliko stotina evra kada biste ih kupovali. Kako su ove aplikacije u oblaku više vam ne trebaju skupi računari sa mnogo snage da ih koristite – dovoljna je internet konekcija i desktop, laptop ili tablet računar.\nNaravno, ovo nisu savršene opcije za sve tipove poslovanja i organizacija. Google Apps, trenutno, nije integrisan sa poslovnim softverom što predstavlja manu pri korišćenju ovog servisa. Na primer, ako vam Excel ili Word trebaju za izveštavanje i kreiranje dokumenata iz poslovnog softvera to možda nećete moći da uradite sa Google Apps-ima.\nOffice 365 je dobar primer kuda se ide sa računarstvom u oblaku i za razliku od Google Apps-a, to je već etabliran sistem (računajući da plan za Office 365 ima desktop aplikacije) i odlično sarađuje sa poslovnim softverom.\nMi smo uradili interno testiranja i već više od godinu dana radimo na O365 platformi. Bez zamerki. Važno je napomenuti da imamo paket koji pored web aplikacija ima i pun set desktop aplikacija.\nPre nego razmišljate o jednom ili drugom putu, svakako je potrebno da razmotrite sve činjenice.\n Računarstvo u oblaku, Upravljivi IT servisi\ncloud Office 365 sniženje troškova\nPlaniranje letovanja: Budite bolje organizovani uz pomoć OneNote aplikacije


Boris Džonson kaže ogroman napredak se ostvaruje ka sporazumu o Bregzitu\n► Boris Džonson kaže ogroman napredak se ostvaruje ka sporazumu o Bregzitu\nBritanski premijer Boris Džonson rekao je da se ogroman napredak ostvaruje ka postizanju sporazuma o Bregzitu između EU i Velike Britanije, koju je poredio sa Halkom, prenosi list Mejl on Sandej.\n"Kad sam došao na ovu funkciju svi su govorili da apsolutno nije moguća nikakva izmena sporazuma. Oni (vođe EU) su promenili mišljenje i kao što vidite vrlo dobar razgovor se vodi oko problema kako tretirati severnoirsku granicu. Ostvaruje se ogroman progres", rekao je Džonson.\nEU i Velika Britanija ne mogu da se slože oko toga kako izbeći ponovno uspostavljanje fizičke granice između Irske, države članice Unije, i britanske provincije Severne Irske posle Bregzita. London odbacuje bezbednosnu meru koja je uključena u sadašnjem sporazumu, takozvani bekstop, dok EU smatra da je to neophodno jer ne postoji druga verodostojna alternativa.\nBekstop predviđa da Britanija ostane u jedinstvenom carinskom tržištu sa EU ako bolje rešenje za bekstop ne bude nađeno posle isteka određenog prelaznog perioda.\n"Biće mnogo posla do 17. oktobra", rekao je Džonson, u osvrtu na poslednji samit EU pre izlaska Velike Britanije iz Unije predviđenog 31. oktobra.\n"Ali ja ću ići na taj samit i dobiću sporazum, zaista imam nade. A ako ne dobijemo sporazum, e pa izaćićemo 31. oktobra", dodao je Džonson.\nOn je već odbacio da će tražiti tromesečno odlaganje Bregzita, na šta ga obavezuje prošlonedeljno glasanje u britanskom parlamentu kojim se sprečava izlazak iz EU bez sporazuma.\nDžonson se sutra sastaje sa predsednikom Evropske komisiej Žan-Klod Junkerom i evropskim zvaničnikomzaduženim za Bregzit Mišelom Barnijeom.\nDžonson je poredio Veliku Britaniju sa superherojem Halkom.\n"Što je Halk besniji to postaje jači i uvek se izvuče čak iako izgleda da je dobro vezan, to je slučaj sa ovom zemljom", rekao je Džonson.\nOdvojeno u je u odlomcima memoara bivšeg britanskog premijera Dejvida Kamerona (od 2010-2016), objavljlenim danas u Sandej Tamjsu, Kameron uputio oštre kritike Borisu Džonsonu. Kameron ga je optužio da je podržavao Bregzit, u vreme kampanje za referendum, samo da bi unapredio svoju političku karijeru.\nKameron optužuje sadašnjeg premijera za "populizam" i kaže da je pokušao Džonsona da spreči da se pridruži kampanji za izlazak Britanije iz Unije i predložio mu minsitarstvo odbrane.\nU svojoj knjizi Kameron takođe navodi da je Džonson bio za održavanje drugog referenduma da bi se utvrdili uslovi Bregzita, nešto što on sada kategorički odbacuje.


SDP BiH: Izbori po sistemu "jedan član-jedan glas" provedeni uspješno\nSDP BiH: Izbori po sistemu “jedan član-jedan glas” provedeni uspješno\nTokom izbornog procesa, kojeg je karakterisala izlaznost od 77,5 posto članova SDP BiH i veliki interes javnosti i medija, nisu zabilježene nepravilnosti i kršenja pravila koja bi mogla uticati na konačni rezultat.\nTransparentan i fer proces glasanja proveden je na više od 300 biračkih mjesta širom Bosne i Hercegovine, te je zadovoljio najviše demokratske standarde.\nU najvećem broju organizacija kandidati su obezbijedili podršku više od 50% birača već u prvom krugu glasanja. U skladu sa Pravilnikom o održavanju unutarpartijskih izbora konačni rezultati će biti potvrđeni nakon što bude završen drugi krug glasanja 7. juna na kojem će se birati predsjednici opštinskih odbora SDP-a Novi Grad Sarajevo, Centar Sarajevo, Vogošća i Kakanj, te predsjednik kantonalnog odbora SDP-a Unsko-Sanskog kantona.\nIzbori po sistemu Jedan član-jedan glas su novost u bh. političkom životu i SDP je prva politička partija koja je implementirala iste čak i u izboru čelnika lokalnih organizacija. Uvođenjem i uspješnom implementacijom ovog sistema SDP BiH je visoko podigao demokratsku ljestvicu u našoj zemlji.


sud - Dnevni list Danas\nPočetna » sud » Page 15\nBramerc tražio od Grubeše objašnjenje za rešenje kojim je Radiću dopušten transfer u Hrvatsku\nGlavni tužilac Mehanizma za međunarodne krivične sudove Serž Bramerc, u dopisu ministru pravde BiH Josipu Grubeši zatražio je objašnjenje za rešenje kojim je osuđenom ratnom zločincu Marku Radiću dopušten transfer u Hrvatsku na dalje izvršenje zatvorske kazne.\nOptužnica protiv bivšeg kapetana Republike Srpske\nZagrebačko tužilaštvo podiglo je optužnicu protiv šesdesetosmogodišnjeg bivšeg kapetana I. klase vojske Republike Srpske Dane Lukaića, koji uhapšen u Hrvatskoj, kojeg tereti za zločin prema ratnim zarobljenicima 1992. u logoru Manjača pored Bannjaluke, gde je naređivao zlostavljanje zarobljenike.\nSud doneo presudu da Informer treba da plati Đilasu 100.000\nViši sud u Beogradu doneo je presudu da Dragan J. Vučićević i „Insajder tim“ d.o.o, urednik i izdavač lista Informera, na ime povrede ugleda i časti isplate Draganu Đilasu, predsedavajućem Saveza za Srbiju (SZS) , naknadu od 100.000 dinara sa troškovima sudskog postupka, saopštio je danas SZS.\nBIRODI: Sud u Požarevcu poništio rešenje o formiranju LAP-a\nBiro za društvena istraživanja (BIRODI) ocenio je da će presuda požarevačkog Višeg suda kojom je poništeno rešenje gradske skupštine o formiranju Lokalnog antikorupcijskog foruma (LAF) imati dalekosežne posledice.\nHrvatski sud prepolovio kaznu Radiću\nSud u Zagrebu preinačio je presudu i smanjio kaznu nekadašnjem komandantu Hrvatskog veća odbrane iz Mostara Marku Radiću s 27 godina, na koliko ga je osudio Sud BiH, na 12,5 godina zatvora i odbacio kvalifikacije udruženog zločinačkog poduhvata jer hrvatski krivični zakon ne poznaje taj institut.\nU slučaju Karadžića sudije u Hagu podeljene\nSudije u Hagu podelile su se u slučaju Radovana Karadžića, tako da se njegov proces praktično pocepao, budući da su donete dve suprotne odluke i da se ne zna ko će mu pravosnažno presuditi, preneo je RTRS.\nZaposleni poslali NBS na sud\nSukob između rukovodstva Narodne banke Srbije i Sindikata radnika NBS stigao je i do suda kada je prošle nedelje održano ročište po tužbi sindikata da sud obaveže NBS da zaključi kolektivni ugovor.\nPiše: M. Obradović 25. 10. 2018.\nHND: Deset godina nakon ubistva nije otkriven nalogodavac ubistva Puhanića\nHrvatsko novinarsko društvo (HND) saopštilo je danas, na desetu godišnjicu ubistva novinara i vlasnika nedeljnika Nacional Ive Pukanića i njegovog saradnika Nike Franjića, da još nije otkriven nalogodavac ubistva ni njegov motiv i traže od nadležnih da ovaj zločin istraže do kraja.\nSZS: Sudija ukinula sopstvenu presudu da SNS plati naknadu Đilasu\nSavez za Srbiju sapštio je danas da je sudija Trećeg osnovnog suda u Beogradu ukinula sopstvenu presudu od 12. septembra, kojom je obavezala Srpsku naprednu stranku da Draganu Đilasu isplati 300.000 dinara, sa troškovima postupka, na ime naknade štete zbog povrede ugleda i časti.\nPiše: FoNet 22. 10. 2018.\nBiH: Bivši ministar poljoprivrede osuđen na 12 godina zatvora\nSud BiH danas je osudio na 12 godina zatvora bivšeg ministra poljoprivrede i jednog od ključnih ljudi u kompaniji hercegovačkog „kralja mesa“ Jerka Ivankovića Lijanovića na 12 godina zatvora.\nBrenson na slobodi\nTurski sud je Brensona osudio na tri meseca i 45 dana zatvora, ali je istovremeno naredio njegovo puštanje na slobodu i ukidanje zabrane putovanja, pošto je u pritvoru proveo oko dve godine.\nPiše: S. B. 12. 10. 2018.\nViši sud u Beogradu je u prvom stepenu presudio u korist Saše Radulovića u sporu protiv Studija B i glavne i odgovorne urednice Ivane Vučićević zbog neistina objavljenih u emisijama ove televizije 2016. godine, navodi se u saopštenju pokreta Dosta je bilo.


Debata o suđenjima za ratne zločine u Srbiji - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Aktuelno o tranzicionoj pravdi/Debata o suđenjima za ratne zločine u Srbiji\nOdgovarajuće procesuiranje ratnih zločina od ključne je važnosti za region kako bi građani mogli na pravi način da se suoče sa prošlošću – zaključak je debate o suđenjima za ratne zločine u Srbiji. Povod za debatu održanu u petak bio je izveštaj beogradske nevladine organizacije Fonda za humanitarno pravo o ratnim zločinima procesuiranim u Srbiji 2011. godine.\nNataša Kandić, direktorka Fonda, istakla je da je u protekloj godini došlo do napretka u regionalnoj saradnji.\nOna je, međutim, dodala kako je primećen negativni trend u broju optužnica koje je podiglo srpsko tužilaštvo, optuživši u 2011. svega devet osoba.\n“Krivična suđenja jesu najvažniji instrument za uspostavljanje pravde i kažnjavanje nedela počinjenih u prošlosti, zato i moraju pažljivo da se prate”, rekla je Kandićeva.\nIako se u izveštaju, u pogledu regionalne saradnje, beleži napredak od 2003. godine, politička pitanja često opterećuju odnose i saradnju između tužilaštava Hrvatske, Bosne i Hercegovine i Srbije.\nBruno Vekarić, zamenik tužioca za ratne zločine Srbije, složio se da je regionalna saradnja pokazala izvestan napredak, dodavši da postoje neka otvorena pitanja koja još uvek moraju da se reše.\n“Srbija ima sedam slučajeva koji su nerešeni sa Hrvatskom, ali zato Hrvatska ima sa Srbijom oko 1.500 spornih postupaka gde se traže izručenja srpskih državljana, i u većini tih slučajeva postoje bitne povrede postupka”, objasnio je Vekarić.\n“Kada je u pitanju Bosna, imali smo umalo potpisan sporazum o saradnji na procesuiranju ratnih zločina, ali je bosanska strana odustala u poslednjem trenutku. Ali, eto, čuli smo neke pozitivne signale iz Bosne skoro i nadamo se da će se ovaj problem uskoro rešiti”, dodao je on.\nTužilaštvo za ratne zločine Srbije trenutno procesuira 86 slučajeva u saradnji sa tužilaštvima iz regiona – 51 slučaj sa Hrvatskom, osam sa BiH, pet sa Crnom Gorom i šest sa Misijom vladavine prava EU na Kosovu (Euleks).\nIzveštaj Fonda za humanitarno pravo bavi se i pitanjima sistema zaštite svedoka u Srbiji, navodeći da sadašnji sistem mora da se reformiše, budući da su se brojni svedoci žalili na neodgovarajuću zaštitu.\nIvan Jovanović, šef odseka za pitanja ratnih zločina u Misiji OEBS-a u Srbiji, složio se da trenutna policijska jedinica zadužena za zaštićene svedoke nije najbolje rešenje i da se OEBS zalaže da se pronađe model koji će na na odgovorajući način odgovoriti na ovaj izazov.\n“Ukoliko se ne popravi sistem, to može da bude fatalno za procesuiranje ratnih zločina, budući da su to vrlo ozbiljni problemi među zemljama u regionu”, upozorio je Jovanović.\nGlavni zaključci izveštaja:\n1. Regionalna saradnja – Ostvaren je napredak od 2003. godine, ali na nju i dalje snažno utiče politika. Potreba za sporazumom o saradnji između Srbije i BiH.\n2. Mali broj optuženih – Godine 2011. optuženo je svega devet ljudi.\n3. Većina predmeta su ustupljeni – Većina slučajeva koje je Srbija procesuirala prošle godine zasnivala se na optužnicama koje je ustupila Hrvatska ili Republika Srpska. Tužilaštvo za ratne zločine nije pokrenulo nijedan postupak protiv srednje ili visoko rangiranih pripadnika srpskih oružanih snaga, iako ima pristup bazi podataka MKSJ-a, što omogućuje efikasnije procesuiranje ratnih zločina.\n4. Postupci pred sudovima opšte nadležnosti imaju ozbiljne nedostatke.\n5. Apelacioni sud u Beogradu ažurno postupa.\n6. Odluke Apelacionog i Specijalnog suda u Beogradu nisu ujednačenog kvaliteta.\n7. Odbrane okrivljenih obično odugovlače suđenja i malo je branilaca koji poznaju i koriste praksu MKSJ-a u odbrani svojih klijenata.\n8. Zaštita svedoka u Srbiji ne funkcioniše kako treba. Stručnjaci smatraju da ona treba da je u nadležnosti Ministarstva pravde, a ne policije, kao što je sada slučaj.\n9. Postojeće zakonodavstvo Republike Srbije ozbiljno ograničava kritičko mišljenje o procesuiranju ratnih zločina. Krivični zakonik Republike Srbije propisuje zatvorsku i novčanu kaznu za svakoga ko za vreme trajanja postupka pred sudom daje izjave u sredstvima javnog informisanja.\n10. U praksi domaćih sudova upadljiv je otpor prema široj primeni međunarodnog krivičnog prava i većem oslanjanju na praksu MKSJ-a.\nŠuhra Malić pronašla ostatke dva sina u Kravicama: Skupit ću hrabrost da pogledam zločincima u oči\nPosted On 18th March 2015 ~ Comments Off on Šuhra Malić pronašla ostatke dva sina u Kravicama: Skupit ću hrabrost da pogledam zločincima u oči\nVijest o hapšenju sedam osoba zbog postojanja sumnje da su počinili ratni zločin protiv civilnog stanovništva u Srebrenici, na lokalitetu Kravice, potresla je, ali i


RTCG - Radio Televizija Crne Gore - Nacionalni javni servis :: Fudbal :: Uoči finala u Bakuu povrijeđene dvije osobe\n29. 05. 2019. 11:18 >> 11:17 0\nUoči finala u Bakuu povrijeđene dvije osobe\nU navijačkim sukobima uoči finala Lige Evrope između londonskih klubova Čelsija i Arsenala u Bakuu povrijeđene su dvije osobe.\nParviz Abubekirov, ministar zdravstva Azerbejdžana kazao je da je jedan britanski državljanin hospitalizovan zbog otvorene rane na glavi i modrica, što je rezultat "svađe navijača dva engleska fudbalska kluba".\nDodao je da je jedan ruski državljanin povrijeđen u drugom incidentu u baru te da mu je na licu mjesta ukazana pomoć.\nRelativno malo engleskih navijača otputovalo je u Azerbejdžan zbog visokih putnih troškova zbog čega ni Arsenal ni Čelsi nijesu prodali po 6.000 karata koliko im je dodijelila Evropska fudbalska federacija (UEFA).\nMeđutim, mnogi navijači londonskih klubova došli su iz Rusije i jugoistočne Azije, a oba tima imaju i veliki broj pristalica u Azerbejdžanu.\nFinale Lige Evrope igra se večeras na Olimpijskom stadionu u Bakuu s početkom u 21 sat.\nBilbao dobio garancije za održavanje finala Lige Evropa\nUEFA ukida "pravilo gola u gostima"\nViljarealu trofej i plasman u LŠ\n"Dokazaću da zaslužujem da budem trener Arsenala"


Bankrotiranje General Motorsa - I deo test Online plus\nKako je nekadašnji uzor auto industrije pao na niske grane\n"Što je div veći, to teže pada"\n1958 Cadillac iz zlatnih dana ove kompanije\nProšlo je oko sedam godina od kada je General Motors (GM), nekadašnja najprodavanija svetska auto kompanija preko 80 uzastopnih godina, bankrotirala. U tih sedam godina, GM se oporavio u velikoj meri, iako je morao da prepusti Toyoti i Volkswagenu da se bore za titulu najprodavanijeg giganta. Ali glavni ljudi kompanije svakako ne očajavaju, posebno kada zna da GM godišnje i dalje prodaje oko deset miliona vozila i pritom ostvaruje godišnji profit oko šest milijardi dolara. Međutim, mnogima je bankrot još uvek u mislima do te mere da je GM odavno prekršten u "Government Motors". Kako je tako veliki div uspeo da sebe dovede u poziciju da traži finansijsku pomoć države? Jednostavan i očekivan odgovor je - "pravili su vozila koje kupci nisu želeli", ali vas podsećamo da u vreme bankrota GM je i dalje bio najprodavanija automobilska kompanija na svetu - što znači da je ipak imao proizvode koje su kupci želeli. Potrebno je da se vratimo kroz istoriju i da uvidimo koliko su i druge karakteristike igrale ulogu u bankrotu i koliko je situacija sa samim proizvodima drugačija od one koju ljubitelji automobila vide kao istinu.\n1957 Chevrolet Bel Air, jedna od ikona američke auto industrije\n1965 Pontiac GTO, prvi američki muscle car\nIako je GM veoma rano postao svetski broj 1, početak svakako nije bio obećavajući. GM je zvanično osnovan 1908. godine od strane industrijalca William Duranta, koji je počeo da kupuje veliki broj kompanija. Njegova prva kupovina je bio Buick, zatim je usledio i Oldsmobile iste godine, a sledeće godine i Cadillac, Oakland (Pontiac) i veliki broj proizvođača motora, menjača i ostalih mehaničkih delova. Međutim, već do 1910. godine novonastali GM se našao u teškim finansijskim problemima zbog nemogućnosti da bankama vrati dugove. Durant biva otpušten, ali su njegovi naslednici nastavili sa kupovinom. Prvo je pripojen Chevrolet, a tokom 1920-ih godina, nemački Opel i britanski Vuaxhall. Iako se GM tada nalazio u relatovno lošoj poziciji i na ivici bankrotra, ideje Duranta su ipak bile obećavajuće. Naime, za razliku od Henryja Forda čija je strategija bila "jednostavno i jeftino", Durant je preko svog ranijeg biznisa za proizvodnju kočija shvatio da GM mora da proizvodi za svakoga po nešto. On se nije protivio jeftinim proizvodima, ali je znao da u Americi i dalje postoji veliki broj kupaca sa dubokim džepom, koji žele da se razlikuju i spremni su da potroše veće sume novca. Durant nikada nije dočekao da vidi svoju viziju u akciji, ali njegov naslednik Alfred Sloan svakako jeste. Do kasnih 1920-ih godina on je stabilizovao finansije, nastavio da investira i u vozove, avione, kamione i autobuse, a GM postaje najveći svetski proizvođač.\nSloan je shvatio ideje Duranta i do navedenog perioda GM je imao ponudu koja je dozvoljavala kupcu da vozi njegove proizvode tokom celog života. Kupac bi tako počeo sa jeftinim Chevroletom u svojim 20-im godinama, zatim prešao na sportski Pontiac u 30-im godinama, pa na mirniji Oldsmobile u 40-im godinama, luksuzni Buick u 50-im godinama i onda jednog dana, pred zasluženu penziju, bude u stanju da postane ponosni vlasnik svemogućeg Cadillaca.\nChevrolet Impala, najprodavaniji američki automobil 1960-ih godina\nOldsmobile Cutlass, najprodavaniji model u SAD 1975. i 1976. godine\nČak i kroz krizne godine "Velike Depresije" GM se nije mogao pohvaliti neuspesima, ali sredinom 1930-ih godina se suočio na nečim što će da igra veliku ulogu u budućim problemima - sindikatom. Pre navedenog perioda, GM je bio jedna od retkih kompanija koje su nudile rane planove za penzije, kao što je sistem po kojem bi radnik bio u stanju da odvaja određenu sumu novca za penziju i GM bi uplaćivao identičnu sumu. Međutim, do sredine 1930-ih godina radnici su počeli da se udružuju i da formiraju sindikate. U vreme kada su oni bili primorani da rade i po 12 sati dnevno i šest dana u sedmici za dnevnicu od samo pet dolara, a vlasnici fabrika istovremeno postojala milioneri, radnici su odlučili nešto i urade povodom toga. Oni su zahtevali duplo veću dnevnicu i radnu sedmicu od 30 sati. UAW (United Auto Workers) sindikat je osnovan 1935., a krajem sledeće godine ustupio u svoj prvi veći štrajk u tri GM fabrike. Štrajk će da ostane na snazi tri meseca pre nego što GM bude primoran da pristane na zahteve. Ovaj potez će dati krila UAW da i narednih godina traže još veće zahteve, a stvari će se izmaći kontroli tokom 1990-ih godina.\nCadillac Cimarron, "prepakovani" Chevrolet Cavalier sa duplo većom cenom\nSaturn, prvi novi GM brend posle 70 godina, namenjen kao konkurent uvoznim automobilima\nIako je opšte mišljenje da amerikanci nisu pružili neke veće inovacije auto industriji, to ipak nije istina, a napad je predvodio upravo GM. Kada pogledamo situaciju, veliki broj tehnologije koju koristimo u današnjim automobilima je debitovao upravo u nekim GM proizvodima. Spomenućemo da je 1912 Cadillac Touring Edition bio prvi automobil koji je imao paljenje na ključ, dok su Cadillac i Oldsmobile pružali prvi automatski menjač 1939. godine. Oldsmobile je takođe bio prva kompanija sa pokretnom proizvodnom trakom - nešto šta se danas nezasluženo pripisuje Henry Fordu. Spomenućemo da je Cadillac pružao i prvi masovno proizvedeni V8 motor i prvi V16 motor na svetu. U posleratnom periodu, 1953 Chevrolet Corvette je postao prvi masovno proizvedeni automobil čija je školjka proizvedena od fiberglasa, 1960 Chevrolet Corvair je takođe imao i prvi bokser motor od šest cilindara postavljen pozadi (tri godine pre Porschea 911), a 1961 Pontiac Tempest je stigao sa transakslom postavljenim pozadi čime je imao potpuno ravan pod i odličan balans.\nGM je napisao istoriju i 1962. godine kada su debitovali Chevrolet Corvair Monza i Oldsmobile F-82 Jetfire - prvi serijski proizvodi sa turbo motorom. Kompanije nija zaostajala ni po pitanju sigurnosti, pa je tako ponuda Oldsmobilea, Buicka i Cadillaca iz 1974. godine bila prva sa fabričkim vazdušnim jastucima. Iako GM nije bio prvi koji je pružio pogon na prednje točkove (tu čast je imao 1929 Cord L-29), kompanija je tokom 1960-ih godina imala nekoliko takvih proizvoda (Oldsmobile Toronado i Cadillac Eldorado) i na taj način naterala i ostale američke proizvođače da ih prate. Po pitanju zabave, spomenućemo da je Buick pružao i prvi ekran osetljiv na dodir još tokom sredine 1980-ih godina - gecenijama pre nemačke i japanske konkurencije.\nGM EV1, električni automobil koji je ugašen da bi se oslobodila fabrika za Hummer H2\nChevrolet Suburuban, osnivač SUV klase i veliki prodajni uspeh za GM\nSvaki uspešni biznismen će vam reći da je konkurencije poželjna jer ona tera inženjere, dizajnere i same biznismene da uvek žele da proizvodu bolji proizvod. To takođe znači da ako jaka konkurencija ne postoji, kompanija ume da se i "opusti", što može da znači da dovede i do toga da više ne obraća pažnju na kvalitet i inovacije.\nKada je reč o GM-u, kompanija u posleratnom periodu nije imala poštenu konkurenciju, a spomenućemo da čak i Ford, koji je tada bio drugi najveći proizvođač na svetu, je bio dvostruko manji. Spomenućemo neke od najvećih uspeha u zlatnom periodu kompanije. Možda najveći ih njih je bio 1965 Chevrolet Impala, automobil koji do današnjeg dana drži rekord po godišnjoj prodaji u jednoj državi sa 1.046.514 primeraka. Cadillac je takođe u potpunosti kontrolisao tržište premijum automobila i privlačio više kupaca nego svi konkurenti zajedno, Pontiac je osnovao "muscle car" klasu sa 1964 GTO i na taj način izbio na treće mesto po prodaji, Chevrolet Corvette je i dalje bila ultimativnni sportski automobil, a Oldsmobile Cutlass je tokom 1970-ih godina bio najprodavaniji automobil u Americi - impresivan uspeh posebno kada se zna da Cutlass nije bio jeftin automobil. Koliko je GM bio uspešan možda najbolje potvrđuje podatak da je kompanija tokom 1960-ih godina bila na udaru takozvanih "monopoly laws". Po zakonu Sjedinjenih Američkih Država, ako jedna kompanija kontroliše više od 60% tržišta, država ima pravo da "razbije" kompaniju na više manjih divizija. GM u tom momentu kontrolisao 56% pa je stiglo hitno povlačenje iz auto sporta i zabrana moćnijih motora u popularnim automobilima iz razloga da se prodaja oslabi i ne pređe spomenutu cifru od 60%.\nChevrolet Volt, moderni električni automobil\nChevrolet Silverado, najprodavaniji model GM-a duži niz godina\nNaftna kriza, 1973-1974.\nAko je jedan detalj uspeo da uspori GM, to je svakako naftna kriza krajem 1973. godine. Ona nije stigla iznenada kako bi čelnici američke auto industrije voleli da mislimo, ali je ostavila velike posledice.\nNaime, još od sredine 1960-ih godina sedam najvećih zapadnih naftnih kompanija su držale kontrolu nad cenama goriva. Dok su njihovi standardi zadržavali cene dosta niskim, mnoge države sa Bliskog Istoka su postajale sve nezadovoljnije, a kada je dolar počeo da pada odlučile su i da nešto urade povodom toga. Oni su zaključili da su cene goriva, koje su iznosile oko tri dolara za barel početkom 1973. godine, dosta nerealne i da su oni dosta potrebniji zapadu nego što je zapad potreban njima. OPEC je zahtevao da cene budu duplirane, dok zapadne kompanije nisu želele da odu pre cifre od 3,75 dolara za barel. U oktobru 1973. godine, Egipat, Sirija, Irak i Jordan su napali teritoriju koju je Izrael preuzeo šest godina ranije. Iako je Izrael bio iznenađen, zahvaljujući pomoći zapadnih saveznika (pre svega SAD i Britanije), oni su se lako suprostavili.\nOvo je OPEC-u dalo priliku da značajno podigne cene goriva. Do sredine oktobra, barel je skočio na pet dolara, a kada su SAD poslale 2,2 milijarde dolara pomoći Izraelu, OPEC je ponovo reagovao i uveo embargo ovoj najmoćnijoj državi sveta. Iako je rat završen do kraja oktobra, embargo je ostao na sceni. Do početka 1974. godine, cena barela je skošila na 12 dolara, a cena goriva u Americi je skočila sa devet centi za litru do 33 centa. Ako to nije bio dovoljan problem, mnoge benzinske pumpe više nisu mogle ni da dobiju gorivo, pa je tako postao limit kojim danima se ono može sipati zavisno od registarskog broja tablice. Embargo će opstati na snazi do marta 1974. godine, ali će se ukus kupaca promeniti u velikoj meri.\nCadillac CTS, prvi Cadillac posle dužeg vremena koji može da parira nemačkim i japanskim rivalima\nGM je kompanija koja je samu sebe zauzdavala da je ne bi kačio zakon o monopolu\nCAFE & Clear Air Act\nPored spomenute naftne krize, SAD su početkom 1970-ih godina donele nekoliko novih standarda koje će zahtevati od kompanija da u potpunosti promene način poslovanja. Prvi od njih, Clear Air Act, je usavršen još 1970. godine. Iako je on zvanično nastao 15 godina ranije, Clear Air Act je po prvi put dozvoljavao državnim radnicima da rade inspekcije bez najave i da kažnjavaju prestupnike. Uskoro je predstavljen i CAFE (Corporate Average Fuel Economy), novi standard o potrošnji, koji je zahtevao od auto kompanija da u proseku pružaju kombinovanu potrošnju od 18 litara na 100 kilometara do 1975. godine, uz pet litara manje do 1980. godine.\nOva dva noviteta, uz već spomenutu naftnu krizu, je u velikoj meri oštetio američke proizvođače koji su uglavnom zavisili od velikih proizvoda. Iako su oni imali i kompaktne automobile, u prošlosti takvi proizvodi su ostajali u proizvodnji samo da bi se popunila rupa na tržištu, ali je sada od njih zavisila cela budućnost kompanije. Ovaj potez je dao krila japanskim i nemačkim rivalima da pokažu svoje znanje, a Amerikanci su uvideli da su Toyota, Honda i Volkswagen, pored toga što su jako ekonomični, takođe i izuzetno kvalitetni. Oni su već imali dugogodišnje iskustvo sa takvim proizvodima, pa im nije bilo teško da se prilagode novim američkim uslovima. Sa druge strane, GM (kao i Ford i Chrysler) su srljali iz greške u grešku sa proizvodima sa kojima su se sretali po prvi put.\nGeneral Motors Futurliner: Lokomotiva na točkovima\nOdličan tekst, naročito mi se sviđa osvrt na krizu, promene cena, i reagovanja - opec\nSvaka vam cast na ovakvim tekstovima o Americkoj auto industriji. Naklon do poda redakciji!


Playboy preuzima lanac seksualnog wellnessa - Bonitet\nPlayboy preuzima lanac seksualnog wellnessa\nIzvorBonitet.com / Seebiz, Reuters\nPlayboy Enterprises dogovorio je preuzimanje lanca seksualnog wellnessa Lovers.\nAkvizicija je poslednji korak Playboya da se preusmeri sa svog nasleđenog medijskog poslovanja nakon zatvaranja časopisa prošle godine i usmeri prema svom poznatom logotipu zečje siluete kako bi pomogao u izgradnji robne marke potrošačkih proizvoda.\nDogovor procenjuje da matična kompanija Loversa TLA Acquisition Corp vredi oko 25 miliona dolara. Playboy je rekao da očekuje da će Lovers dodati oko 45 miliona dolara prihoda tokom sledećih dvanaest meseci.\n„Područje za koje smatramo da je trenutno najveća finansijska prilika nalazi se u prostoru seksualnog wellnessa. To je vrlo fragmentirana industrija ”, rekao je izvršni direktor Playboya Ben Kon.\n„Verujemo da s brendom Playboy donosimo jedinstvenu konkurentsku prednost na sto da bismo postali lider u ovoj kategoriji“, dodao je Kon.\nLovers posluje putem interneta, kao i u 41 trgovini u pet američkih država, prodajući proizvode za seksualni wellness i zdravlje, uključujući donje rublje i proizvode za intimnost. Po zaključenju dogovora, Lovers će prodavati Playboyeve proizvode za seksualni wellness, prenosi Seebiz.\nU oktobru prošle godine Playboy pristao da izađe na berzu spajanjem sa kompanijom Mountain Crest Ackuisition Corp gde se vrednost Playboya procenila na 413 miliona dolara, uključujući i dug.\nPrethodni tekstKomercijalna banka povećava udeo u Komercijalnoj banci Banja Luka na 100%\nSledeći tekstOsiguranje u 2021: Tri pitanja za Dragana Markovića, Triglav osiguranje Beograd


Kako se Šarlot iz "Seks i grada" nosi sa prozivkama na račun fizičkog izgleda - GRAZIA Srbija\nKristin Dejvis oživljava ulogu Šarlot Jork više od dve decenije, i uprkos činjenici da su i glavne glumice „Seks i grada“ ostarile (što se uporno potencira u nastavku serijala), mnogi u tome nalaze razlog za kritiku.\n„Može biti izuzetno stresno stariti i upoređivati se sa svojom mnogo, mnogo, mnogo mlađom verzijom sebe“, rekla je 56-godišnja glumica o glasinama vezanim za svoj, i fizički izgled svojih koleginica sa projekta.\n„Da sam iz običnog života, osećala bih se dobro. Osećala bih se odlično! Zdrava sam, jaka sam, imam trogodišnjeg sina, koga nosim u naručju i sve je dobro — ali, ne, ja sam na televiziji, gde se svaki deo mog fizičkog bića analizira“, nastavila je.\n„Taj deo je uvek bio veoma stresan i težak za mene, jer, koliko god da se osvrćem na svoj život i pomislim: „Oh, izgledala sam sjajno tada“, nikada to ne mislite zapravo tada. Pretpostavljam da niko ne radi.”\nKristin Dejvis, Sara Džesika Parker i Sintija Nikson našle su se na udaru komentara u vezi sa njihovim izgledom od kada su prve fotografije iz nastavka „And just like that“ pojavile na internetu.\n„Biće uvek loših slika, i pričaće se o njima, i raspravljaće o tvojoj kosi, tvom licu, tvom ovom i onom i tako je, pretpostavljam… barem u ovoj industriji”, objasnila je glumica.\nKristin je priznala da ovo nije izolovano pitanje - žene, bez obzira da li su poznate ili ne, dugo su se pridržavale nemogućih standarda lepote.\n„Želim da verujem da u životu postoji mnogo više od pukog fizičkog izgleda, ali u našoj kulturi je neizbežno da kako starite, posebno ako ste žena, budete ocenjivani na osnovu toga kako izgledate. To je veći kulturni razgovor koji treba da vodimo, ali trenutno je teško“, završila je Kristin.


Press Online :: Svet :: DA LI TRAMPA ČEKA KATASTROFA? Američka intervencija u Venecueli bi mogla da bude SPAS ZA MADURA\nGlad i siromaštvo su sada široko rasprostranjeni, a venecuelanska valuta je praktično obezvređena. Hiperinflacija je prošle godine dostigla 1,3 miliona odsto, a ove godine bi mogla da dođe i do 10 miliona odsto, navodi Međunarodni monetarni fond (MMF).\nViše od tri miliona Venecuelanaca su već pobegli iz zemlje u susedne države, što je izazvalo veliku humanitarnu krizu.\nAmerički predsednik Donald Tramp je 23. januara rekao da su "sve opcije na stolu" ako Maduro iskoristi vojnu silu kako bi obuzdao proteste koji potresaju zemlju poslednjih nedelja.\nPrema navodima "Volstrit žurnala", Guaido je svoju objavu unapred koordinisao sa Sjedinjenim Američkim Državama kao deo zajedničkog napora SAD i njenih latinoameričkih saveznika da nateraju Madura na ostavku. Izgleda da je Trampova administracija već neko vreme raspravljala o promeni režima u Karakasu. U avgustu 2017. godine, Tramp je iznenadio Pentagon objavivši da je na stolu "vojna opcija" za Venecuelu - tvrdnja koju je navodno ponovio i pred nekoliko uznemirenih južnoameričkih lidera nekoliko nedelja kasnije.\nU septembru 2018. godine, "Njujork Tajms" je objavio da su se zvaničnici Trampove administracije više puta susreli sa nezadovoljnim vojnim oficirima Venecuele kako bi razgovarali o mogućnosti državnog udara. Iako je Vašington na kraju odlučio da ne podrži planove državnog udara, Maduro se uhvatio za tu priču i nastavlja da optužuje Sjedinjene Države za političku krizu u zemlji.\nKada je Maduro upozorio svoje pristalice prošle sedmice da "ne veruju gringosima", on je podsetio na dugu istoriju američkog mešanja u politiku Latinske Amerike, koja datira još od Monroove doktrine iz 1823. godine. Zaista, kako je istoričar Greg Grandin jednom sumirao, "do 1930. godine, Vašington je poslao brodove sa topovima u latinoameričke luke preko šest hiljada puta, napao Kubu, Meksiko (opet), Gvatemalu i Honduras, vodio dugotrajne gerilske ratove u Dominikanskoj Republici, Nikaragvi i Haitiju, aneksirao Portoriko i uzeo deo Kolumbije kako bi stvorio i panamsku naciju i Panamski kanal."\nAkademska literatura o promenama režima oslikava ogromnu negativnu sliku o izgledima za uspeh: Studije su pokazale da promene režima nametnute od stranih država ne poboljšavaju političke ili ekonomske odnose između država koje intervenišu i država u kojima je intervenisano. One retko dovode do demokratije, i, bez obzira da li se sprovode tajno ili otvoreno, povećavaju verovatnoću da će država u kojoj se desila intervencija, doživeti građanski rat. Ipak, bez obzira na to što je promena režima oruđa bila neefikasna, SAD ju je često koristila.\nU aprilu 2002, Maduroov prethodnik i mentor, Ugo Čaves, bio je smenjen na dva dana u vojnom udaru pre nego što je povratio vlast. Nakon toga, Čavea je optužio Sjedinjene Države da igraju ulogu u državnom udaru i kasnije je tvrdio da Sjedinjene Države pokušavaju da ga ubiju. (Deklarisani dokumenti američke vlade kasnije su otkrili da, iako je CIA bila upoznata sa prevratom iz 2002. godine, Vašington nije podržao državni udar, već je izdao "ponovljena upozorenja da Sjedinjene Države neće podržati bilo kakve vanustavne poteze da se svrgne Čaves.")\nIpak, Čaves je nastavio da koristi navode o mešanju SAD i da tako predstavlja sebe kao socijalističkog narodnog heroja i da potkopava njegove političke protivnike do kraja njegovog predsedavanja.\nIstorija takođe ukazuje na malo razloga za optimizam. Ovo nije prvi put da Sjedinjene Države pokušavaju da podriju strani režim tako što će diplomatski priznati njegove domaće protivnike. Vašington je odbio da prizna odabranog predsednika Manuela Norijegea u Panami nakon spornih izbora 1989. Tokom devedesetih, Vašington nije priznao talibanski režim u Avganistanu. Tadašnji predsednik Barak Obama je 2011. godine priznao libijske opozicione snage, dok je Muamer el Gadafi još bio na vlasti. Sledeće godine, Obama je priznao sirijsku opozicionu koaliciju kao legitimne predstavnike sirijskog naroda. U svakom od ovih slučajeva, međutim, uskraćivanje diplomatskog priznanja od strane Vašingtona samo po sebi je malo oslabilo de facto kontrolu strane vlade nad njenom teritorijom, a aktivnosti SAD su kasnije eskalirale do prikrivenih ili otvorenih pokušaja promene režima.\nGuaido ima i veliki problem da pridobije podršku vojske, a ona mu je najbitnija ako želi da sruši Madura.


Inzko ponovo naljutio vlasti RS-a, u izvještaju za UN posvećuju mu čit… – Klik Jajce\nInzko ponovo naljutio vlasti RS-a, u izvještaju za UN posvećuju mu čit…\nInzko ponovo naljutio vlasti RS-a, u izvještaju za UN posvećuju mu čit...\nOva Dodikova poruka Inzku izrečena jučer pretvorila se u zadatak za Vladu RS-a da u narednom izvještaju koji će uputiti Vijeću sigurnosti UN-a posveti čitavo jedno poglavlje visokom predstavniku u BiH.\nU Vladi RS-a je za Večernje novosti potvrđeno da će “posebno biti obrađene Inzkove netačne izjave o državotvornom statusu RS-a”.\nGeneralni sekretar Vlade Republike Srpske Siniša Karan rekao je da su važni stavovi RS-a koji se iznose u izvještajima Vijeću sigurnosti UN-a “da bi svi koji se interesuju za sitaciju u BiH imali cjelovitu sliku, a ne jednostranu, kako to prikazuje Inzko”.\nS druge strane, pak, izvještaj visokog predstavnika UN-u je jedini koji se podnosi na osnovu Općeg okvirnog sporazuma za mir i Rezolucije Vijeća sigurnosti UN-a.\nInzko se u subotu javno osvrnuo na sračunato pogrešne izjave i poteze organa vlasti Republike Srpske u vezi s neustavnim obilježavanjem Dana RS-a 9. januara.\n“Proslavljanje Dana RS-a 9. januara pokazuje očigledno nepoštivanje vladavine prava i otvoreno nepoštivanje sudskih odluka. Ustavni sud BiH odlučivao je o usklađenosti 9. januara kao Dana RS-a s Ustavom BiH te utvrdio da je obilježavanje tog dana neustavno”, naveo je Inzko.\nOn je poručio da je “obilježavanje Dana RS-a na način koji vrijeđa ili pak zastrašuje druge građane, uključujući i povratničke zajednice, van svakog razuma i da ga nadležni pravosudni organi moraju sankcionirati”.\nObjava Inzko ponovo naljutio vlasti RS-a, u izvještaju za UN posvećuju mu čitavo poglavlje pojavila se prvi puta na Jajce Online.\nRelated Topics:čitfeaturedInzkoizvještajuJajce OnlinenaljutioponovoposvećujuRSaVlasti\nSkupština KS 16. januara o datumu nove sjednice za glasanje o smjeni V…\nVrijeme je isteklo. Molimo osvježite i unesite CAPTCHA vrijednost. − 1 = 7


Izvor: Deutsche Welle, 26.Jan.2021, 13:52\nCentri za vakcinaciju u Evropi su spremni – ali sada nedostaju vakcine. Fajzer je smanjio proizvodnju, a AstraZeneka šokirala saopštenjem da će EU isporučiti 60 odsto manje vakcina nego što je dogovoreno.\nKada je reč o vakcinisanju protiv korone, Evropska unija uveliko zaostaje za Velikom Britanijom i SAD, i nalazi se na slabom, trećem mestu. Nakon početnih organizacionih problema u kampanji vakcinacije, sada nedostaju i vakcine.\nEvropska komisija zaključila je ugovore za isporuku oko dve milijarde doza vakcina od osam proizvođača. Međutim, trenutno vakcine isporučuje...\nRadio Slobodna Evropa: EU želi zabraniti evropskim kompanijama izvoz vakcina protiv COVID-19 bez ranije najave\nVOA: EU nezadovoljna što Astra Zeneka neće isporučiti dogovoren broj vakcina\n26.Jan.2021: Deutsche Welle


Biljke koje čine asortiman naših članova, bilo da se radi o sirovini ili različitim gotovim proizvodima, potiču iz ekološki čistih područja južne i zapadne Srbije. Tu prvenstveno treba pomenuti Staru Planinu, Rtanj, Suvu planinu, Sićevačku klisuru... Na ovim područjima biljke se beru, ali poslednjih godina sve više i organizovano gaje.\nUdruženje "Dr Jovan Tucakov" se zalaže za omasovljenje organizovanog uzgoja lekovitog, aromatičnog i začinskog bilja, što će imati višestruki značaj - garantovaće sirovinu kontrolisanog porekla i ujednačenog kvaliteta, umanjiće štete koje se nanose nekontrolisanim i nestručnim branjem i dovešće do revitalizacije zapuštenog poljoprivrednog zemljišta i svakako do otvaranja novih radnih mesta, što je danas u Srbiji veoma važan ekonomski aspekt.\nU skladu sa stavovima o zaštiti prirode izdali smo PRIRUČNIK ZA UZGAJIVA- ČE u kome je obrađeno 46 vrsta pogodnih za uzgoj, kao i PRIRUČNIK ZA BERA- ČE u kome je posebna pažnja posvećena zaštiti prirode i zaštićenim biljnim vrstama.\nOvi priru;nici su kruna na- ših napora, koji su se do sada ogledali u iniciranju i suorganizaciji niza promo- tivno-edukativnih manife- stacija posvećenih LAB sektoru.


Dodik: Profesionalno informisanje doprinosi izgradnji demokratskog društva | Herceg Televizija Trebinje\nDodik: Profesionalno informisanje doprinosi izgradnji demokratskog društva\nSrpski član Predsjedništva BiH Milorad Dodik čestitao je novinarima i svim zaposlenim u medijima 3. maj - Svjetski dan slobode medija, ističući da oni svojim profesionalnim, istinitim i pravovremenim informisanjem javnosti daju važan doprinos izgradnji slobodnog i demokratskog društva.\n- Mediji su jedan od najvažnijih stubova svakog društvo i s toga je neophodno da se u svom radu rukovode isključivo profesionalnim standardima. Naša zajednička obaveza je da omogućimo slobodu medija, bolji položaj i bolje uslove rada svih zaposlenih u medijima - istakao je Dodik.\nOn je naglasio da je sloboda medija od velike važnosti za opstanak demokratije, ali i da se treba zajedno boriti protiv zloupotrebe te slobode i pojave dezinformacija.\n- Zajedničkim naporima potrebno je očuvati slobodu izražavanja i istinitog informisanje i omogućiti novinarima da javnosti pruže objektivnu i pouzdanu informaciju, te da za takav svoj posao budu adekvatno plaćeni - naveo je Dodik u čestitki.\nOn je dodao da profesionalno novinarstvo i profesionalni mediji imaju podršku u svakom društvu koje teži demokratskim vrijednostima kao što su sloboda izražavanja i istinitog informisanja.


Tusk: Situacija na Balkanu dramatičnija od “Igre prijestola” – dijalogin.tv\nPredsjednik Evropskog savjeta Donald Tusk ocijenio je da je istorija Balkana dramatičnija i zanimljivija od serije “Igra prijestola”.\nOn je upozorio da na zapadnom Balkanu, gdje Brisel pokušava da uspostavi bliske veze sa zemljama koje žele da se pridruže Evropskoj uniji, ne treba dozvoliti da se odigra po scenariju ovog popularnog filmskog serijala, prenijeli su bugarski mediji.\n“Svi bismo željeli da na Balkanu i sada i ubuduće gledamo manje dramatične scenarije“, rekao je Tusk.\nTusk je dodao da ljudi u čitavom regionu zaslužuju stabilnost, bezbjednost i napredak i da je svrha Evropske unije da takav scenario pretvori u realnost, prenosi AFP.\nBugarska, Rumunija, Slovenija i Hrvatska su jedine zemlje u regionu koje su do sada uspjele da pristupe Evropskoj uniji.\nU Sofiji se nadaju da će pomoći da se ponovo pokrenu pregovori o pristupanju Crne Gore i Srbije Uniji, kao i da će pomoći Albaniji i Makedoniji da se približe početku pregovora o članstvu u Evropskoj uniji.


ZG: Opet paljeni primerci Novosti - Dnevni list Danas\nPočetna » Novo » Svet » ZG: Opet paljeni primerci Novosti\nZG: Opet paljeni primerci Novosti\nU organizaciji stranke A-HSP desetak njenih pripadnika, koje je predvodio Dražen Keleminec, predsednik stranke, spalilo je danas primerke nedeljnika Novosti ispred kancelarije Srpskog narodnog veća u Zagrebu.\n1Piše: FoNet 12. septembra 2017. 16.53\nKako javlja N1, policija ih nije privela, ali jeste jednu osobu koja je protestovala protiv čina paljenja novina.\nKao i na prošlom njihovom protestu i ovoga puta su spaljeni primerci nedeljnika Novosti, a ovog puta su ih zapalili Keleminec i čovek koji se predstavio kao pripadnik srpske nacionalne manjine, koji je rekao da se protivi politici Milorada Pupovca, predsednika SNV, što pokazuje činom paljenja novina.\nKeleminec je rekao da je proteklih dana bio na ispitivanju u policiji zbog skupa održanog pre 10 dana, kada je takođe spaljen primerak Novosti, ali da mu ne mogu ništa jer novine nisu paljene na javnoj površini, već u kanti.\nOn je rekao da je podnesena i kaznena prijava protiv Milorada Pupovca zbog „podsticanja na terorizam i širenje rasne i nacionalno etničke mržnje“, referirajući se na nekoliko naslovnica Novosti.\nhrvatska, milorad pupovacZagreb\nda primetimo kaže:\n12. septembra 2017. u 20.18\nPaljenje novina je tipicno za fasiste. Nigde medjutim osude novinarskih udruzenja!?\nRadovi na revitalizaciji ibarskog mosta koji deli Južnu i Severnu Mitrovicu privode se kraju kako bi on, 19 godina… https://t.co/Vg3EtMbhIg\nStatutarna komisija DS odbacila žalbu na odluku o istovremenom održavanju izbora za stranačko i pokrajinsko rukovod… https://t.co/gWZD0HgKIQ\nNajmanje 12 osoba je povređeno u sukobima u Pojasu Gaze, duž granice sa Izraelom, nekoliko sati pre otvaranja ameri… https://t.co/2yP0OxDrKH


Novalić: Proces restrukturiranja Agrokora u BiH se kreće u pozitivnom smjeru - Klix.ba\n23.1.2018. u 14:14\nViše od godinu dana intenzivno vršimo monitoring aktivnosti vezanih za restrukturiranje grupacije Agrokor u FBiH. Poučeni ranijim iskustvima, vrlo ozbiljno smo pristupili ovom procesu kako bi se osigurala maksimalna moguća zaštita najugroženijih, odnosno dobavljača i zaposlenih – izjavio je za Fenu premijer Federacije BiH Fadil Novalić nakon današnjeg sastanka s predstavnicima Mercatora i Konzuma u BiH te Udruženja poslodavaca FBiH.\n"Od samog početka, posebno smo insistirali, ne samo u Federaciji BiH, nego i na međudržavnom nivou da nam se prezentiraju planovi restrukturiranja, kao i mjere ublažavanja posljedica po dobavljače i zaposlene. Kao neko ko dolazi iz privrede, nisam pobornik miješanja države u tržište, ukoliko to nije apsolutno neophodno, odnosno ukoliko efekti intervencija neće biti veći od štete koju takve intervencije generalno mogu učiniti. Poznato vam je također da smo u kritičnom periodu uspostavili i pravni okvir za mogućnost intervencije u slučaju potrebe. Intenzivno pratimo razvoj događaja, a vezano za plan restrukturiranja koji je Agrokor pripremio za BiH. Četiri aktivnosti su bile ključne u tom planu: dokapitalizacija Konzuma, prijenos dijela poslovanja na Mercator, zadržavanje radnih mjesta, postizanje dogovora sa dobavljačima", kaže Novalić.\nOn ističe da je kapital Konzuma sa 24,9 miliona KM porastao na čak 92,5 miliona KM, i to dokapitalizacijom Sarajevskog kiseljaka i Ledo d.o.o. Time su, navodi, stvoreni preduslovi za sanaciju stanja u Konzumu i postizanje dogovora sa dobavljačima.\nTakođer, već je vidljivo prisustvo Mercatora, na "starim" poznatim lokacijama, od planiranih 80, preuzeto je 78 objekata, a u narednih mjesec dana se očekuje da će preuzeti i preostala dva. Od septembra 2017. vrši se i postepena preraspodjela zaposlenih i već je skoro 1.300 zaposlenih iz Konzuma prešlo u Mercator.\n"U slučajevima ovako velikih procesa restrukturiranja, nije moguće u potpunosti izbjeći rizike i štetu, posebno jer su sva dešavanja u BiH pod snažnim uticajem dešavanja u Hrvatskoj. Sasvim je jasno da je ovo proces koji će i dalje trajati, do potpune stabilizacije poslovanja. Nadalje, jasno je i da svi ne mogu biti u potpunosti zadovoljni. Podsjećam vas da govorimo o preko 1.300 dobavljača i preko 4.000 zaposlenih, što samo po sebi pokazuje koliko je kompleksan posao pronaći kompromis i iznaći najbolje rješenje. Međutim, mislim da se cjelokupan proces kreće u pozitivnom smjeru. Najbitnije je da se očuva maksimalan mogući broj radnih mjesta, kao i da se nastavi saradnja sa dobavljačima. Nikome nije u interesu da dođe do značajnih poremećaja na tržištu", naglašava federalni premijer.\n"Dogovor interesnih strana nema alternativu i dobavljači, sindikati i predstavnici grupacije Agrokor su nas informirali o rješenjima na terenu. Zadatak Vlade svakako nije da remeti tržišne principe miješanjem u procese restrukturiranja, ali je naša obaveza da zaštitimo interesne strane i osiguramo potpuno poštivanje zakona, posebno Zakona o radu i Zakona o finansijskom poslovanju", kaže Novalić.\nNa pitanje zašto nije aktivirana Uredba, odnosno imenovan povjerenik, Novalić odgovara da je zakonski okvir uspostavljen u kritičnom periodu početka implementacije procesa restrukturiranja "kako bi nam dao mogućnost intervencije u slučaju potrebe".\n"Nisam zagovornik miješanja države u tržišne procese, sve dok tržišni mehanizmi funkcioniraju. Za sada je dogovor sa predstavnicima grupacije poštovan, i oni ispunjavaju svoje obaveze. Kada to ne bude slučaj, mi i dalje imamo mogućnosti da interveniramo", ističe Novalić.\n"Po informacijama kojima raspolažemo, broj zaposlenih je skoro identičan broju od početka restrukturiranja. Nakon ovog perioda stabilizacije poslovanja, očekujemo pozitivan trend, posebno u Mercatoru. Sindikat trgovine je odigrao značajnu ulogu na zaštiti prava radnika u ovom procesu", zaključuje u razgovoru za Fenu premijer Federacije BiH Fadil Novalić.


Trampov potez usledio je nekoliko sati nakon što je Kina uvela recipročne mere prema SAD, namećući takse na američku tobu u vrednosti od 75 milijardi dolara.\nTramp je zbog toga zahtevao od americkih kompanija da se povuku iz Kine.\n"Ne treba nam Kina i, iskreno, bilo bi nam daleko bolje bez njih. Moraće da se zaustavi kineska kradja ogromne količine novca iz Sjedinjenih Država, godinu za godinom i decenijama. Našim izuzetnim američkim kompanijama zbog toga naređujem da odmah traže alternativu za Kinu, što podrazumeva i da prebace kompanije kući i proizvode u SAD", napisao je Tramp na Tviteru.\nRojters navodi da nije jasno kako Tramp može legalnim putem da natera američke kompanije da odmah napuste Kinu.\nAmerički privrednici besno su reagovali na novu eskalaciju rata tarifama.\n- Nemoguće je planirati posao u ovakvom okruženju. Pristup Trampove administracije ne daje rezultate a odgovor nije nametanje još taksi na američke firme i potrošače. Gde se ovo završava - rekao je Dejvid Frenč iz Nacionalne federacije za maloprodaju.\nAmerička Privredna komora odbacila je Trampovu ideju i pozvala Kinu i SAD da brzo reše trgovinski spor.\n"Delimo predsednikovo nezadovoljstvo, ali verujemo da je nastavak konstruktivnog angažmana pravi put napred", saopšteno je iz privredne komore.\nKina je saopštila da će uvesti tarife na američke proizvode u vrednosti od 75 milijardi dolara, među kojima je prvi put i sirova nafta, dok će biti obnovljene carine na američke automobile i auto delove.\nReč je o odgovoru Pekinga na Trampov plan da uvede tarife od 10 odsto na kineske proizvode u vrednosti od 300 milijardi dolara 1. septembra i 15. decembra, među kojima su mobilni telefoni, igračke, laptop kompjuteri i odeća.\nKinesko Ministarstvo trgovine najavilo je da će zbog toga uvesti dodatne tarife od pet ili 10 odsto na ukupno 5.078 proizvoda iz SAD, uključujući poljoprivredne proizvode kao što su soja, govedina i svinjetina.\n"Kina je bila primorana da uvede dodatne tarife zbog unilateralizma i protekcionizma SAD", navodi se u saopštenju kineskog ministarstva.\nEskalacija trgovinskog rata između dve najveće svetske ekonomje izazvala je zabrinutost da će globalna ekonomija zapasti u recesiju, pa je vrednost američkih akcija na Volstritu pala za čak tri odsto prema Nasdak tehnološkom indeksu, a 2,6 odsto prema širem S&P 500 indeksu, prenosi Rojters.\nTrampov odgovor na kineske tarife objavljen je nakon zatvaranja berzi u petak popodne, pa ostaje mogućnost da sledeće nedelje usledi dalji pad.


Radoman u petak otvara dušu: Nema mnogo hrabrih ljudi u našem fudbalu – Sport\nZa petak sam u novosadskom Medija centru zakazao konferenciju za medije na kojoj ću reći sve, kaže smenjeni predsednik Sudijske komisije FSS\nMIROSLAV Radoman više nije predsednik Sudijske komisije Fudbalskog saveza Srbije, a iz njenog sastava je, prema odluci Izvršnog odbora, ispao i Zoran Petrović.\nSmenjeni Radoman je svoje mesto prepustio Đorđu Žutiću, dok će koordinator rada Komisije ubuduće biti predsednik FS Beograda Dušan Mrakić.\nMiroslav Radoman je, ipak, odlučio da progovori na ovu temu, ali će to učiniti sutra, pred novinarima u Novom Sadu.\n– Za petak u 11.00 sam u novosadskom Medija centru zakazao konferenciju za medije na kojoj ću reći sve. Nema mnogo hrabrih ljudi u našem fudbalu, a ja ću hrabro da saopštim sve što je potrebno da se saopšti – rekao je Miroslav Radoman.\nfss, fudbal, komisija, radoman, srbija, sudije


Tanjug 24. januara 2021. 07:29\nZAGREB – Srpsko narodne veće (SNV) i udruženje VeDRA (Veterani domovinskog rata i antifašisti) u sklopu humanitarne akcije „Banija je naša kuća“, u subotu su organizovali dostavu humanitarne pomoći građevinskog materijala na zemljotresom ugroženo područje Banije.\nGenerali Hrvatske vojske Luka Džanko i Veselko Gabričević ispred splitskog udruženja VeDRA dostavili su pomoć u vidu građevinskog materijala porodici Prišić u selo Veliki Šušnjar pored Petrinje, saopšteno je večeras iz SNV.\nPoljoprivredni objekti Prišića veoma su oštećeni u zemljotresu, što je ozbiljno ugrozilo njihovu egzistenciju, s obzirom na to da se bave uzgojem svinja i goveda.\nPorodica Prišić s troje dece i domaćinstvom koje je u potpunosti okrenuto poljoprivredi i stočarstvu, u ovom trenutku zavisi od donacija, a aktivisti SNV i petrinjski paroh Saša Umičević svakodnevnim obilaskom pogođenog područja usmeravaju pomoć i pronalaze porodice kojima je potrebna pomoć, rekao je portparol SNV Eugen Jakovčić, prenosi portal Indeks.\nU današnjoj akciji učestvovali su i paroh petrinjski Umičević i koordinator humanitarnih aktivnosti SNV za područje Petrinje Milijana Nožinić.\nZa potrebe humanitarne akcije „Banija je naša kuća“, a u saradnji s Opštinom Vrginmost i načelnikom Milanom Vrgom, u Vrginmostu je danas otvoreno centralno skladište za donacije Srpskog narodnog veća.\nJelena Nestorović, koordinator volontera i veća SNV na terenu, kao i Tatjana Dragičević, koja pokriva humanitarna i socijalna pitanja u akciji SNV, naglasile su da koordinacija humanitarnu pomoć donatora iz Hrvatske i susednih zemalja usmerava ciljano prema centralnom skladištu SNV u Vrginmostu, a svi podaci o donacijama će biti centralizovani i povezani sa kancelarijom u Zagrebu.\nNestorović kaže da centralni skladišni prostor u Vrginmostu raspolaže kapacitetima za skladištenje hrane koja bi u tokom obnove sledećih meseci, trebalo da bude deljena stanovništvu, navodi se u saopštenju SNV.


Ministarstvo odbrane Srbije uputilo poziv za dobrovoljno služenje vojnog roka - Kosovo Online\nMinistarstvo odbrane Srbije uputilo poziv za dobrovoljno služenje vojnog roka\n26. Januar 2022. • 16:21\nMinistarstvo odbrane Srbije pozvalo je sve zainteresovane mladiće i devojke rođene između 1. januara 1992. i 31. decembra 2003. godine da se prijave za dobrovoljno služenje vojnog roka sa oružjem.\nPrijavu za dobrovoljno služenje vojnog roka i vojnostručno osposobljavanje za rezervne oficire moguće je podneti u svim filijalama Pošte Srbije, na portalu e-uprave kao i u centrima Ministarstva odbrane - nekadašnjim vojnim odsecima, navodi se u saopštenju ministarstva, prenosi Tanjug.\nKako se dodaje, osim pojednostavljene procedure prijavljivanja, buduće vojnike očekuje mesečna naknada u iznosu od oko 38.000 dinara kao i mogućnost da, posle odsluženog vojnog roka, odmah postanu profesionalni pripadnici Vojske Srbije.\nDetaljne informacije u vezi sa uslovima i postupkom prijavljivanja za dobrovoljno služenje vojnog roka sa oružjem u Vojsci Srbije zainteresovani kandidati mogu da dobiju u centrima Ministarstva odbrane u svojim opštinama.\nVojska Srbije Srbija Ministarstvo odbrane Srbije vojni rok\nVučić: Vojska Srbije mnogo napredovala, nećemo da stajemo\nPredsednik Aleksandar Vučić izjavio je da ga plaši ono što bi moglo da dođe spolja, a na šta Srbija ne bi mogla da utiče na bilo koji način, a ne plaši ga, kaže, ono na šta naša zemlja može da utiče.\nVojska Srbije intenzivira učenje iz ratnih iskustva drugih armija\nStefanović: Srbija sa "kornetom" sada ima ubojito oružje


Anđelina i Bred potrošili milione na advokate, a još se ništa nisu dogovorili\nM. K. 3. aprila 2021. 14:33\nAnđelina Džoli je još u septembru 2016. godine, pozivajući se na nepomirljive razlike, zatražila razvod od Breda Pita, a bivši par još ne pokazuje naznake da će svoj obračun pred sudom uskoro privesti kraju.\nPrema procenama pravnih stručnjaka, svako od njih već je potrošio preko milion dolara na pravne troškove, a bitka za starateljstvo mogla bi se voditi bar još šest godina.\nRoditelji šestoro dece još nisu postigli dogovor o podeli bogatstva vrednog više miliona dolara, kao ni o starateljstvu nad svoje petoro maloletne dece.\nAnđelina je nedavno prodala sliku Čerčila, za koju se veruje da je bila poklon od Breda, nakon čega su brzo krenule glasine da je umetničko delo prodala kako bi zbog spora s holivudskim glumcem. Slika je prodata na aukciji u Londonu za rekordnih 11,5 miliona dolara, prenose mediji.


Medicinska sestra Univerzitetskog kliničkog centra u Mariboru nalazi se pod istragom zbog krivotvorenja više od 200 lekarskih recepata za medikamente koji su traženi na crnom tržištu, javila je STA.\nSlovenačka agencija navodi da je medicinska sestra, zajedno sa svojim muškim saradnikom, osumnjičena da je Zavod za zdravstveno osiguranje Slovenije oštetila za između 3.000 i 5.000 evra.\nZamenik šefa mariborske kriminalističke policije Andrej Kolbl rekao je medijima da su njih dvoje privedeni nakon pretresa šest kuća, kancelarija i automobila.\nPolicija istražuje da li je jo neko bio umešan u ovu kriminalnu šemu.\nNavodi se da je medicinska sestra osumnjičena da je krivotvorila 200 recepata od 2017, koristeći potpise oko 20 lekara i izdajući recepte na svoje i ime saučesnika.


“Očekuje se da u NSRS dođe prijedlog zakona o Danu srpskog jedinstva” - Gradski Portal - Banja Luka\nPredsjednik Narodne skupštine Republike Srpske Nedeljko Čubrilović izrazio je očekivanje da će u parlament u dogledno vrijeme stići prijedlog zakona…\nPredsjednik Narodne skupštine Republike Srpske Nedeljko Čubrilović izrazio je očekivanje da će u parlament u dogledno vrijeme stići prijedlog zakona kojim će i formalno biti regulisan 15. septembar – Dan srpskog jedinstva, slobode i nacionalne zastave.Čubrilović je naglasio da ovaj dan simbolizuje jedinstvo i vjekovnu težnju srpskog naroda za slobodom.\nOn je naveo da je ovaj datum od velikog istorijskog značaja, da su se u proboju Solunskog fronta zajedno borili Srbi sa obje strane Drine, te da danas treba zajedno da obilježavaju veliki praznik.\n– Niko ne može osporiti zajedničke vrijednosti i istorijske činjenice jednog istog naroda sa dvije strane granice. Nadam se da će ovo biti trajno obilježavano kao istorijsko sjećanje na vrijeme kada je naše zajedništvo dolazilo do punog izražaja – rekao je Čubrilović za Radio Republike Srpske.\nGovoreći o jučerašnjoj posjeti srpskog člana Predsjedništva BiH Milorada Dodika Zagrebu, Čubrilović je rekao da je dobro da dolazi do susreta političkih predstavnika svih naroda na ovim prostorima.\n– Nerazumljivo je nastojanje jednog dijela političkih predstavnika BiH da ovo prikažu u negativnom svjetlu. Sigurno da istorija opterećuje odnose Srba i Hrvata, ali ne možemo se samo osvrtati unazad, moramo gledati naprijed – istakao je Čubrilović.\nPrema njegovim riječima, dobro da je došlo do ove posjete, jer su teme o kojima je bilo riječi aktuelne i posebno značajne za privrednike jer je bilo riječi o komunikacijskim vezama između Hrvatske i BiH.\nGovoreći o odnosima u BiH, Čubrilović je rekao da dijalog u BiH postoji, a da on ne donosi efekte i rezultate zbog ljudi koji u tom dijalogu učestvuju i stavova zarobljenih u devedesetim godinama.\nČubrilović je poručio da parlament Srpske u ovom sazivu ima snagu da se suproststavi djelovanju na nivou BiH koje je na štetu Srpske.\n– Može neko da nam zamjeri da često potežemo za nacionalnim ili entitetskim interesom, ali to je neophodnost. Svaki put se pokazalo da je traženje posebne sjednice bilo opravdano – rekao je Čubrilović.\nČubrilović tvrdi da parlament, bez obzira na epidemiološke uslove, u cijelosti uspijeva da realizuje plan.\n– Novi Poslovnik o radu nam omogućava da možemo da radimo sa manjim dijelom prisutnih narodnih poslanika, praktično sa onima koji su zaiteresovani za određene teme, tako da poštujući mjere odrađujemo sve poslove. Nadam se da ćemo i ove godine ispuniti plan – naglasio je Čubrilović.\nOn je dodao da je cilj novog Poslovnika bio što efikasniji rad, te da je to postignuto.\nGovoreći o ideji “malog Šengena”, Čubrilović je naveo da svaka normalizacija odnosa na Balkanu može da se pozitivno reflektuje i na Republiku Srpsku.\n– To je nešto što bi naši privrednici dočekali sa odobravanjem, jer je riječ o uvezivanju više malih ekonomija. To treba da zaživi što prije, da ono što su drugi već prihvatili prihvatimo i mi u BiH – naveo je Čubrilović.\nGovoreći o odnosima sa Crnom Gorom, Čubrilović je rekao da je dobra stvar što su izbori prošli na demokratski način i što su rezultati dobri, posebno za Srbe u toj zemlji.\nPredsjednik Narodne skupštine Republike Srpske rekao je da su Skupština i Vlada Srpske uradile sve što je bilo neophodno kako bi se društvo uspješno borilo protiv virusa korona.\n– Obezbijedili smo dovoljno medicinskih sredstava, a naši medicinari, koji su heroji, brzo su se edukovali i radili neprekidno. Nažalost, jedan broj njih je umro od virusa korona – rekao je Čubrilović.\nOn je podsjetio da je Narodna skupština donosila važna zakonska rješenja, odluke i zaključke značajne u vremenu epidemije virusa korona.\nKada je riječ o ekonomskim ciljevima, Čubrilović je naveo da se očekuje da deficit budžeta Srpske bude manji od predviđenog.\n-Međutim, sve zavisi od situcije, ali je sigurno da postoje i svijetli trenuci u ovom vremenu. Postoje i privrednici koji su u ovom vremenu poboljšali rad i zato treba da se radujemo svakom postotku povećanja proizvodnje i izvoza- dodao je Čubrilović.\nPrema njegovim riječima, u Republici Srpskoj se, uprkos svemu, realizuju značajni infrastrukturni projekti.\nOn je naveo da je Demos stabilna politička partija i djeluje organizovano i ozbiljno.\n– Uspjeli smo da fomiramo odbore u svim lokalnim zajednicama, prijavili smo liste i kandidate za predstojeće izbore u 55 lokalnih zajednica i očekujemo dobre rezultate. Očekujemo da budemo parlamentrana stranka u svim lokalnim zajednicama, kao i da budemo dio skupštinske većine – rekao je Čubrilović.


Kampanja promovisanja paketa zakona o ljudskim pravima na Kosovu | OSCE\nPočetna strana Izvori Kampanja promovisanja paketa zakona o ljudskim pravima na Kosovu\nKampanja ima za cilj da informiše opštu javnost na Kosovu o njihovim pravima i novinama koje donosi paket koji uključuje Zakon o rodnoj ravnopravnosti, Zakon o zaštiti od diskriminacije i Zakon o ombudsmanu i raspoloživim resursima za vršenje tih prava. Poseban naglasak je stavljen na ulogu i odgovornosti ombudsmana u primeni ovog zakonodavstva.\nVideo "Vi ste nada za budućnost bez diskriminacije"\nTV spot kampanje promovisanja paketa zakona o ljudskim pravima na Kosovu ima za cilj da informiše opštu javnost na Kosovu o njihovim pravima i novinama koje donosi paket koji uključuje Zakon o rodnoj ravnopravnosti, Zakon o zaštiti od diskriminacije i Zakon o ombudsmanu i raspoloživim resursima za vršenje tih prava. Poseban naglasak je stavljen na ulogu i odgovornosti ombudsmana u primeni ovog zakonodavstva.\nPoster "Vi ste nada za budućnost bez diskriminacije"\nPoster kampanje promovisanja paketa zakona o ljudskim pravima na Kosovu ima za cilj da informiše opštu javnost na Kosovu o njihovim pravima i novinama koje donosi paket koji uključuje Zakon o rodnoj ravnopravnosti, Zakon o zaštiti od diskriminacije i Zakon o ombudsmanu i raspoloživim resursima za vršenje tih prava. Poseban naglasak je stavljen na ulogu i odgovornosti ombudsmana u primeni ovog zakonodavstva.


Pojačivač Moderna covid 19 vakcine pokazao se dva puta efikasnijim protiv mutacija korona virusa - eKlinika\n17:00 - 06. 05. 2021.\nNa pitanje kako će nas covid 19 vakcine štiti od sve opasnijih mutacija korona virusa, iz kompanije Moderna stiže odgovor – treća injekcija originalne vakcine Moderna, takozvani „pojačivač“ specijalno formulisan za sojeve virusa, znatno je poboljšao nivo antitela u organizmu\nNeutrališuća antitela su proteini koje proizvodi imuni sistem Foto: Shutterstock\nAmerička biotehnološka kompanija Moderna saopštila je prve rezultate malog kliničkog ispitivanja koje je pokazalo da su njeni pojačivači, „busteri“ covid 19 Moderna vakcine poboljšali imunološki odgovor ljudi na mutacije korona virusa koje se smatraju zabrinjavajućim, odnosno najopasnijim – na brazilski i južnoafrički soj SARS-CoV-2.\n– Ohrabruju nas ovi novi podaci koji nas uveravaju da bi naša obnovljiva strategija trebalo da bude zaštitna od ovih novootkrivenih varijanti – rekao je izvršni direktor kompanije Stephane Bancel.\nPojačivač poboljšao nivo antitela\nIstraživanje je sprovedeno tako što je 40 učesnika testirano na nivo neutrališućih antitela, 6 do 8 meseci nakon primljene obe doze Moderna covid 19 vakcine. Treća injekcija originalne vakcine Moderna, odnosno pojačivač, specijalno formulisan za mutacije korona virusa, poboljšao je nivo antitela u odnosu na dva glavna soja, koji su prvi put otkriveni u Južnoj Africi i Brazilu.\nPojačivač Moderna covid 19 vakcine, specifičan za mutacije virusa, pokazao se boljim od originalne vakcine, jer je registrovano da proizvodi skoro dvostruko više neutrališućih antitela. Kompanija takođe testira treću vrstu pojačivača, koja je kombinacija druge dve vrste, i planira da uskoro objavi rezultate i za ovu vakcinu.\nNeutrališuća antitela – prva linija odbrane\nNeutrališuća antitela su proteini koje proizvodi imuni sistem, a napravljeni su da se vežu za određenu strukturu mikroba. U slučaju korona virusa, to su njegovi spike ili S proteini, šiljci koji tačkaju površinu dajući mu karakterističan izgled poput krune. Vezivanje za ove šiljke sprečava da se virus prikači i napadne ljudske ćelije. Neutrališuća antitela su zbog toga važne prve linije odbrane koje sprečavaju covid 19 infekciju.\nImuni sistem, međutim, sadrži mnoge druge ključne igrače, koji posebno među ljudima koji su vakcinisani protiv izvornog virusa ili prethodno zaraženi, mogu da pokrenu i spreče težak oblik bolesti, čak i ako se neka varijanta probije i zarazi domaćina.


Rusija podržava Dejtonski sporazum, želi da BiH funkcioniše – DnevniZurnal\nRusija podržava Dejtonski sporazum, želi da BiH funkcioniše\nby admin 23/06/2022, 07:44 368 Views\nSrpski član Predsedništva BiH Milorad Dodik rekao je da mu je predsednik Rusije Vladimir Putin poručio da Rusija podržava Dejtonski sporazum i želi da BiH funkcioniše, kao i da će nastaviti sa razvojem investicija u BiH.\nOn je rekao da je sa Putinom dogovorio gas za BiH po trenutno najpovoljnijim cenama u Evropi, a što znači da će Sarajevo do kraja godine imati ruski gas po povoljnijim cenama.\nDodik je upitao zar neko misli da bi se sastao sa Putinom da su uvedene sankcije Rusiji i istakao da on nije ni ruski niti američki čovek, već čovek srpskog naroda koji se bori da mala Republika Srpska, koja ima milion stanovnika, što je manje od jedne ulice u Moskvi ili bilo gde, bude faktor.\n„Ja sam taj koji mogu doći do Putina i nekih drugih ljudi. Pre mesec dana opozicija je govorila da sam izolovan, a kada odem, onda kažu, šta ću tamo“, rekao je Dodik za RTRS.\nOn je naveo da je nedavni sastanak sa Putinom u Sankt Peterburgu dogovoren pre dva meseca i da je ruska televizija “Rusija24” čitav dan najavljivala sastanak i prenosila prvih 12 minuta.\nDodik smatra da je ruski predsednik Vladimir Putin veliki čovek i državnik koji voli svoju državu i narod.\n“Putin je racionalan i razuman, ne vodi rat po svaku cenu i vodi računa da što manje ljudi strada, a pogotovo civila u sukobu u Ukrajini”, rekao je Dodik, istakavši da je Putin izazvan u sukobu u Ukrajini i on taj rat vodi na način da će ga dobiti.


Dobre cene presudne: U ovom gradu čak 93 odsto građana koristi gradski prevoz - Biznis Telegraf.rs\n24/10/21 | 11:45\nPonuda određuje potražnju, a to se odnosi i na ovaj tip prevoza\nFoto: Helmer M\nKada je korišćenje gradskog prevoza u pitanju, postoje velike razlike između austrijskih pokrajina, rezultati su aktuelne analize austrijskog Auto-moto saveza.\nStanovnici Beča zauzimaju prvo mesto sa 93 odsto građana iznad 15 godina starosti, koji povremeno koriste gradski prevoz, odnosno 71 odsto građana koji se svakog dana ili više puta nedeljno voze njime.\nDrugo mesto nakon Beča zauzima pokrajina Forarlberg sa 74 (29) odsto stanovništva koje koristi gradski prevoz, zatim Salcburg i Tirol sa 67 (21) odsto, Štajerska sa 63 (20) odsto, Gornja Austrija sa 56 (17) odsto, Donja Austrija sa 52 (15) odsto, Koruška sa 46 (8) odsto i Burgenland sa 40 (10) odsto.\nPrema podacima austrijskog Zavoda za statistiku 2019. godine je 4,84 miliona ljudi u Austriji starijih od 15 godina koristilo usluge gradskog prevoza povremeno, dok se 2,14 miliona stanovnika svakog dana ili više puta nedeljno vozilo gradskim prevozom.\n- Ponuda određuje potražnju, a to se odnosi i na gradski prevoz. Što se tiče cena, ponuda je veoma dobra u celoj zemlji. Sada je važno da imamo dobru ponudu u gustini saobraćajne mreže i učestalosti relacija širom Austrije - naglašava Mihael Švendinger iz Auto-moto saveza.\nPre svega, potrebno je više železničkih i autobuskih linija u urbanim sredinama koje vode iz predgrađa u gradove.


Srbi nisu na "ceni" - Sport - Dnevni list Danas\nPočetna » Sport » Srbi nisu na „ceni“\nLiverpul verovatno prodaje Marka Grujića i Lazara Markovića\nSrbi nisu na „ceni“\nS. D.25.07.2018. 14:30\nLiverpul je na fudbalskoj pijaci u prethodne dve godine zaradio 11,5 miliona evra, a ove godine je (za sada) napravio minus od 168,2 miliona evra uloženih u četvoricu pojačanja.\nFinalisti Lige šampiona u unapred dogovorenim transferima odvojili su 60 miliona evra za Nabija Keitu iz Lajpciga i 45 za Fabinja iz Monaka, a potom su doveli Đerdana Šaćirija iz Stouka za 14,7 i golmana Rome Alisona za astronomskih 71,5 miliona evra.\nS druge strane Emre DŽan, DŽon Flanagan i DŽordan Vilijams otišli su kao slobodni igrači, prodat je jedino Danij Varda za 14 miliona evra Lester sitiju, pa je menadžer Liverpula Jirgen Klop odlučio da na transfer listu, između ostalih, stavi i srpske fudbalere Marka Grujića i Lazara Markovića i tako koliko – toliko popuni kasu „redsa“ za 30 miliona evra.\nKlop, navodno, za transfer Grujića, za koga je najveće interesovanje pokazao Kardif (u nekim kombinacijama spominje se i Lacio), traži 22 miliona evra. Od ovog, najavljenog, transfera veliku korist imala bi i Crvena zvezda. Naime, obzirom da na osnovu ugovoru prilikom prelaska Grujića iz Crvene zvezde u Liverpul srpskom klubu pripada deset odsto od naredne prodaje, crveno-beli bi mogli, pomalo neočekivano, da svoju kasu popune sa više od dva miliona evra.\nŠto se tiče Markovića, koji je pre četiri godine Benfiki plaćen 20 miliona evra, „redsi“ ga sada prodaju za „samo“ osam miliona evra – Partizan je svojih deset procenata (ako je) naplatio prilikom Markovićeve selidbe iz Benfike u Liverpul. Za Markovića su, navodno, zainteresovani Anderleht, Leganes i Hetafe.\nNa Klopovoj listi igrača koji mogu da promene sredinu su i iskusni golman Simon Minjole (procenjen na 15 miliona evra), zatim Deni Ings (22) i Divok Origi (25). Nemac planira da prodajom svih igrača na koje ne računa zaradi oko 100 miliona evra.“\nLiverpul je u minulih 12 meseci potrošio skoro 250 miliona funti na transfere, uključujući i rekordne iznose na dovođenje golmana Alisona i defanzivca Virdžila van Dajka, ali nisu osvojili nijedno takmičenje od 2012. godine kada su slavili u Liga kupu. Da li će novo „tumbanje“ tima doneti i očekivane rezultate naslutiće se 12. avgusta kada Liverpul u prvom kolu Premijer lige na svom stadionu bude odigrao meč sa Vest Hemom.\nlazar markovicliverpulmarko grujicprodaja\nNedelja • danas 22:40\nDruštvo • danas 22:40\nBiro Evropske plivačke federacije (LEN) na sastanku u Kaškaiju doneo je odluku da se Evropsko prvenstvo u vaterpolu 2024. održi u Tel Avivu, a dve godine kasnije u Beogradu.


S. banka srezala prognozu globalnog rasta sa 4,1% na 3,2%\nTanjug 19. aprila 2022. 08:36\nVAŠINGTON – Svetska banka je smanjila prognozu globalnog rasta za 2022. godinu za skoro pun procentni poen, sa 4,1 odsto na 3,2 posto, zbog uticaja ruske invazije na Ukrajinu, izjavio je predsednik te međunarodne finansijske institucije Dejvid Malpas.\nMalpas je rekao na video konferenciji za novinare da Svetska banka predlaže novi 15-mesečni program kriznog finasiranja od 170 milijardi dolara kao odgovor na dodatne ekonomske potrese zbog rata, pri čemu će oko 50 milijardi dolara ovog finansiranja izdvojiti tokom sledeća tri meseca, prenosi Rojters.\nPredsednik Svetske banke je naveo da je u novom izveštaju o globalnim ekonomskim izgledima najviše srezana prognoza rasta Evrope i Centralne Azije, za čak 4,1 procenat, uključujući Ukrajinu, Rusiju i okolne zemlje.\nTakođe su smanjena predviđanja privrednog rasta razvijenih i mnogih zemalja u razvoju zbog skoka cena hrane i energije, koji je uzrokovan poremećajima u snabdevanju povezanim sa ratom.\nOčekuje se da će danas i Međunarodni monetarni fond objaviti naniže revidiranu prognozu globalnog rasta.\n„Pripremamo se za nastavak odgovora na krizu, s obzirom na multiplikovanje krize. Očekujem da u narednih nekoliko nedelja razgovaram sa našim odborom o novom 15-mesečnom paketu od oko 170 milijardi dolara za odgovor na krizu u periodu od aprila 2022. do juna 2023“, rekao je Malpas.\nTaj program je nastavak korona paketa finansiranja Svetske banke od 160 milijardi dolara. Malpas je istakao da će deo sredstava biti usmeren za podršku zemljama koje su primile izbeglice iz Ukrajine, kao i za pomoć u rešavanju problema u zemljama pogođenim nestašicom hrane.\nOn je najavio da će zemlje članice Svetske banke i MMF-a ove nedelje razgovarati o novoj pomoći za Ukrajinu, te da očekuje da će određeni broj zemalja donatora objaviti konkretne iznose sredstava koje će obezbediti.